qundao/data-zh-poetry huggingface dataset:
食笋二十韵
作者：彭孙遹
朝代：清
体裁：古风

花时燕交飞，二月美风景。春雨过林梢，行园斸新笋。箨龙蛰土中，屈蟠混蚯螾。惊雷脱鳞甲，腾跃不可忍。嶷嶷头角殊，一出遂脱颖。持之付膳宰，中厨佐烹饪。性腴含土膏，口苦存骨鲠。菹鱼诧鲜脆，芼肉誇隽永。江南春社后，果蓏颇繁稔。血色樱桃颗，白皮甘蔗挺。肥黄茁韭芽，嫩紫掇菌蕈。俊味此尤绝，鲑菜皆下品。庶几千里莼，盐豉相合并。一生未得□，饱此亦云幸。讵足傲大烹，端宜染馀鼎。又闻本草言，能使关鬲冷。我其内热与，稍以涤躁猛。行当荷长镵，幽篁栽万顷。胸中贮渭川，富与通侯等。北客勿朵颐，煮箦还生哂。
饮吴尔世斋头待月
作者：彭孙遹
朝代：清
体裁：七言律诗

山堂清阒足徘徊，不厌巾车数往来。已觉新凉生岸帻，更逢好月待衔杯。怀人千里孤帆远，落叶三湘一雁哀。白露金风无限思，客中怀抱为君开。
饮木芍药花下
作者：彭孙遹
朝代：清
体裁：古风

山城三月春风暮，消尽残春花下雨。名花未发香满庭，桃李纷纭何足数。主人酌酒数击鲜，取鼓鼓我声渊渊。渔阳三挝挝未绝，悲歌忽放野老前。人生行乐须几时，向隅空负好花枝。燕襟红泥雕梁冷，莺眼青窥小径迟。持花酾酒为若歌，花间三日醒犹多。君不见沉香往事行云散，空有花枝照酒波。
饮湖上酒楼
作者：彭孙遹
朝代：清
体裁：七言律诗

钱王三尺手曾提，霸业消沉日坠西。但觉兴亡同泡露，何须冷暖别羹齑。遏云声作红牙唱，颓玉身将翠袖携。从此逃名何处老，吴山霅水越来溪。
饮范文九池亭·其一
作者：彭孙遹
朝代：清
体裁：五言律诗

偶此幽期惬，重寻物外游。林光清入座，池水淡宜秋。苔竹多深秀，壶觞有劝酬。相从堪作达，何必唤三驺。
饮范文九池亭·其二
作者：彭孙遹
朝代：清
体裁：五言律诗

秋来池馆上，林水澹参差。竹帙含清气，梧琴弄晚飔。侯鲭饶俊味，觞政占庾辞。莫问如何夜，留髡送客时。
饮董榕庵席上有作
作者：彭孙遹
朝代：清
体裁：七言律诗

客里招寻坐晚筵，轻云薄雨嫩凉天。品题白黑棋中正，放浪杯铛酒圣贤。暝色渐生归鸟外，春衣初换落花前。夜阑莫惜淳于醉，屈指前游已十年。
饮西樵邸中与耿十三承哲夜话
作者：彭孙遹
朝代：清
体裁：七言律诗

苜蓿衙斋冷似年，开樽不惜酒如泉。微官且喜同传舍，一醉还能减俸钱。清梦夜悬长白树，朱门寒锁蓟邱烟。相从莫更辞频数，萍合天涯亦偶然。
饶州东湖
作者：彭孙遹
朝代：清
体裁：五言律诗

湖光丛水竹，晚憩有清阴。不见诗人宅，唯馀宝树林。竹深凉气进，水满夕阳沈。坐听拿音杳，萧然出世心。
饶州僦一舟甚小夜与蘧非抵足卧
作者：彭孙遹
朝代：清
体裁：五言律诗

鄱江不易涉，去路转逶迤。只合摧眉坐，犹堪拥膝歌。行舟如落叶，归思极流波。高卧听邪许，徼天已过多。
首春应制
作者：彭孙遹
朝代：清
体裁：五言排律

晨曦开秘殿，御仗肃钩陈。舜藻垂衣日，尧蓂纪瑞辰。星云千载历，天地一家春。淑气盈中禁，祥光播大钧。炉香清自挹，掌露湛无尘。玉蠡晨钟静，铜虬昼漏频。牙签披绀幄，绨衮捧丹宸。中正瞻皇极，高深仰圣人。治功昭象纬，道化协弥纶。澍泽林花发，和风苑柳新。奎章双曜丽，景福百川臻。何幸承嘉问，恩波及小臣。
马又辉以扇并诗见寄依韵奉答
作者：彭孙遹
朝代：清
体裁：七言律诗

十年风雨对床眠，一曲云波万里天。欲泛白沙驰桂楫，定欹乌帽醉璚筵。相思一寄齐纨扇，好句堪题蜀锦笺。莫怪南金迟未报，郢中春雪几人传。
驾幸阙里恭纪二十四韵·其一
作者：彭孙遹
朝代：清
体裁：五言排律

元后敷文治，贞符启泰年。光华凝庆景，声教匝垓埏。理契轩图始，心参姒范先。执中皇建极，合撰圣希天。绝学留洙泗，馀音被筦弦。累朝陈俎豆，六代备宫县。遗泽涵终古，宸修叶自然。驾从丹陛发，诏有紫泥传。特举巡方礼，亲临释奠筵。风雷环梐枑，云日绚山川。戒事多齐稷，斋居致吉蠲。舞人张羽葆，肉吏荐珍笾。酒浥三危露，香浮百和烟。羔墙神贶接，纶綍国恩偏。别贮金茎瑵，频颁玉府钱。殊荣流后裔，旷典及前贤。讲席纡清问，圜桥领妙诠。绂麟徵旧迹，鬣马展新阡。汛扫皆除赋，陪敦更锡田。八荒同律度，万汇入陶甄。睿藻星辰丽，奎章琬琰镌。銮舆欣出震，龙德喜承乾。海岱高深并，君师道法全。名言诚不易，徒此测蠡渊。
驾幸阙里恭纪二十四韵·其二
作者：彭孙遹
朝代：清
体裁：五言排律

銮辂初停跸，缁帷旧讲庭。恪修先圣祀，宿戒从官听。齐遫因承祭，精虔为荐馨。舞师施鹭翳，膳宰视鸾铃。法酒陈缇盎，和羔在鼎铏。蚃香纷布写，凤德俨仪型。曲瑵仍留盖，穹碑更勒铭。睿文光海岱，宸翰炳丹青。衢室垂清问，宫墙启奥扃。微言千载契，大义一时醒。父老皆圜视，生徒尽仰聆。珠囊探要𦕈，玉烛动晶荧。更枉如云骑，来观若斧形。陪敦还隧道，给复又租丁。泗水迎天润，防山蕴地灵。神蓍犹峭茜，仙桧讵凋零。延世诸公爵，传家博士经。礼殊同卫宋，恩逮有凡邢。圣泽周三极，皇风畅八溟。何如轩昊代，检石上云亭。
高梁桥晓望·其一
作者：彭孙遹
朝代：清
体裁：五言律诗

小雨朝来歇，晨光暧暧微。林坰纷霁色，水木递清晖。深樾逗人影，翠涟浮客衣。因兹涤烦暑，弥欲息尘机。
高梁桥晓望·其二
作者：彭孙遹
朝代：清
体裁：五言律诗

沙路依山尽，浮流逐径斜。翠微萦百雉，绿树隐千家。早稻初含穗，秋蔬遍着花。乐郊来往数，风物最清嘉。
高渭师夫人林宜人挽诗·其一
作者：彭孙遹
朝代：清
体裁：五言律诗

柳絮诗篇好，荆苕礼教新。采芳南涧日，偕老北扉人。乌鸟心偏切，鸣鸠德自均。千秋馨烈在，珍重写湘筠。
高渭师夫人林宜人挽诗·其二
作者：彭孙遹
朝代：清
体裁：五言律诗

鹤盖同车日，芸庐儆夜时。清心同黾勉，白首怯差池。春月姗姗影，寒花寂寂枝。空弹元相泪，重赋蕙丛诗。
高邮州
作者：彭孙遹
朝代：清
体裁：五言律诗

叶路离亭树，残碑古驿程。寒声风截雨，晕气水围城。闾左多悬磬，江南未寝兵。甓湖千百顷，潮落种香粳。
高阳台·为阮亭题余氏女子绣高唐神女图
作者：彭孙遹
朝代：清

帝女归来，一天秋色，楚峰十二苍苍。听说当年，曾经荐枕先王。细腰宫里颜如玉，更相寻、雾縠霓裳。问此时、翠盖鸾旌，谁见悠扬。巫山枉断人肠。纵阳台遗迹，未尽虚茫。回首宸游，沉沦幽佩堪伤。一自侍臣书好梦，千载下、云雨生香。又何人、剪雨裁云，幻出高唐。
鱼亭山下有怀詹无几
作者：彭孙遹
朝代：清
体裁：七言绝句

婺溪欲溯水潺湲，逐客西游久未还。落日鱼梁惆怅绝，不知人在大鳙山。
鱼头集
作者：彭孙遹
朝代：清
体裁：古风

朔阴薄暮霜风吼，客子单舸系枯柳。寒村懬懬数人家，何处青帘能贳酒。渔轺千个溯复沿，载有鱼虾如积阜。大鱼拨剌甫上叉，小鱼噞喁已盈笱。细微水族不计钱，狼藉宁论斤与斗。以鱼为食古所志，吴客见之先哆口。娶妻那敢必齐姜，河鲤河鲂靡不有。祗今令甲重农桑，处处耰锄相比耦。此非王土独不然，但多湖汊无田亩。共喜腴鳍贱土苴，却令粒米胜琼玖。天时或僣地利湮，谁与长吏还知否。请看河畔捕鱼人，尽是耕夫与耦妇。
鱼梁滩下泊
作者：彭孙遹
朝代：清
体裁：古风

暗色起何处，忽然云水昏。春烧如新月，远挂山一痕。寒禽呼木杪，暗虫沸草根。遥见暝际火，知有林外村。孤舟欲栖泊，溜如云涛奔。羁旅一无托，菀结难自论。矫首眺天末，踯躅劳心魂。
鱼梁滩下泊
作者：彭孙遹
朝代：清

暝色起何处，忽然云水昏。春烧如新月，远挂山一痕。寒禽呼木杪，暗虫沸草根。遥见冥际火，知有林外村。孤舟欲栖泊，石溜浓云奔。羁旅一无托，菀结难自论。矫首眺天末，踯躅芳心魂。
鱼沟逢子吉南来因于马上问讯时与其令兄嵋初仝行
作者：彭孙遹
朝代：清
体裁：七言律诗

忽睹云端雁影过，联翩今日渡黄河。莼鲈江上秋风起，兄弟天涯谪宦多。滞迹南冠初报罢，献书北阙竟如何。金鱼一掷便归去，花满春江绿始波。
鲁庵同年以七夕前一日纳妾因为长歌
作者：彭孙遹
朝代：清
体裁：古风

城南夹道笙歌沸，飘入朱家新甲第。朱家豪气亘高云，不惜黄金买殊丽。丽色清秋艳绮罗，问君如此邂逅何。偶出邯郸能守礼，少从恊律最谙歌。彩軿组帐香成雾，此日光辉生道路。和凤先鸣缑氏笙，洗车应借巫山雨。明星独处怅牵牛，素月孤悬抱纤兔。为是金墉玉女来，不愁银汉天孙妒。入宫自古妒蛾眉，鸣机罢织欲恨谁。愁听缓箭声声滴，忍见长河夜夜垂。河垂箭滴晓侵寻，新故悲欢各自心。已被弃捐纨扇赋，故来决绝白头吟。白头吟，纨扇赋。弃置区区安足云，倾国倾城在一顾。
鸡冠花·其一
作者：彭孙遹
朝代：清
体裁：七言律诗

层层云缬斗风流，髣髴尸乡是旧游。独向金天披艳色，故将绛帻岸清秋。閒依水蓼枝相亚，冷压江枫叶未稠。爱汝幽栖多野趣，山家景物足淹留。
鸡冠花·其二
作者：彭孙遹
朝代：清
体裁：七言律诗

翠羽朱冠太陆离，秋来到处播芳蕤。竹篱茅舍萧疏影，野店山邮寂寞枝。小径立残风雨夜，颓垣倚遍夕阳时。谁施五采成妖色，物态纷纭尽可疑。
鸡嗉牡丹
作者：彭孙遹
朝代：清
体裁：七言律诗

春来早有和风扇，开日还当谷雨晴。金缕囊香方一寸，朱丝系玉恰双擎。祇缘鸟嗉能觞客，便作鸡尸敢窃名。怪尔纷纷逞颜色，试将花谱问天彭。
鸳湖春泛
作者：彭孙遹
朝代：清
体裁：七言律诗

画帆三尺挂春风，十里鸳鸯水拍空。烟锁由拳寒漠漠，雨过南浦翠濛濛。楼台灭没鸥波外，人事兴亡燕语中。想像鸱夷千载上，扁舟一叶五湖东。
鸾啼序·夏景
作者：彭孙遹
朝代：清

半枕新凉，破好梦一声白鸟。远钟歇、曙色霏微，残莺啼上林杪。帘幕重重、次第捲，云屏曲曲潇湘晓。看露浓香细茉莉，又开多少。浅晕才施，薄铅不御，衫子裁纤缟。更青青、非雾非烟，眉山两点慵扫。倚纱窗、梧竹澄鲜，弄薰风、悠扬未了。正深闺永昼如年，问津谁到。南园此日，满地绿阴亏蔽，有芳蕖曲沼。乍微雨收痕，翠盖孤擎，红衣双笑。冰井敲残，纹楸弹罢，倦听高柳玄蝉噪。觉小院无人愈清悄。簟纹似水，琅玕几度欹眠，钗凤坠盘云搅。归来庭户，娇困难禁，绣带罗裙袅。最是温泉新浴，玉软花慵，侍儿扶起，风姿偏好。晚凉初荐，轻容重换，碧栏干外梳头处，恰团圆、好月来相照。坐看夜色天阶，戏扑流萤，轻罗扇小。
鹊桥仙·清明
作者：彭孙遹
朝代：清

烟芜泻浪，晴川铺练，一阵风来吹皱。韶光百五禁烟时，又过了、几番花候。夭桃染晕，垂杨拖线，万点春光泄漏。口噙红豆寄多情，为谁把、相思尝透。
鹤柴
作者：彭孙遹
朝代：清
体裁：古风

筑柴养双鹤，萧然物外味。夜深清唳集，飒沓高秋气。但有凌霄姿，何必乘轩贵。
鹧鸪天·偶赠
作者：彭孙遹
朝代：清
体裁：词

上社桥头斗綵韆。黄鹂巷口按歌年。当筵录酒从无误，隔坐抛钩绝可怜。良宴会，好因缘。玉儿颜色雪儿弦。别来多少伤心句，写付吴中水碧笺。
鹧鸪天·偶赠
作者：彭孙遹
朝代：清

上社桥头斗綵韆。黄鹂巷口按歌年。当筵绿酒从无误，隔坐抛钩绝可怜。良宴会，好因缘。玉儿颜色雪儿弦。别来多少伤心句，写付吴中水碧笺。
鹧鸪天·咏美人指甲
作者：彭孙遹
朝代：清

知向窗中弄彩毫。墨痕隐隐沁红么。手挥玉柱频教剪，指拨沉烟旋欲焦。风力折，嫩兰苕。夜来轻蘸碧云醪。芳心要使檀奴觉，一掐春肌晕未消。
鹧鸪天·咏美人眉
作者：彭孙遹
朝代：清

麝月才分一寸弯。长颦短晕浅深间。疗饥自有餐来色，消渴因看远际山。螺子细，柳丝寒。两峰天外碧相攒。翠蛾一滴能传语，窨住春愁不放还。
鹧鸪天·戏题闺人团扇
作者：彭孙遹
朝代：清

兰吹和烟细不闻。红蕤梦冷浸香云。大垂手处千金意，小比肩时两玉人。珠有晕，璧无痕。怎生消得许多春。愿将巫女峰头水，形影团来并一身。
麋鹿
作者：彭孙遹
朝代：清
体裁：五言律诗

空谷无人迹，君看麋鹿游。自耽丘壑趣，一任网罗求。择食野苹洁，卜居林草幽。苏台回首处，往事怅悠悠。
麦花
作者：彭孙遹
朝代：清
体裁：七言律诗

江南泽国便农桑，蚕事初登麦有芒。入夜试花知物性，将秋得雨见年芳。绣塍远近萋萋碧，绮浪高低淰淰黄。拾穗行吟无限思，风流千载一渔阳。
黄河崖
作者：彭孙遹
朝代：清
体裁：古风

瀰瀰黄河崖，漫漫浊水流。城郭郁相望，原湿阻且修。虽经千里道，曾无一瞬留。坐使日月促，转觉身世浮。
黄河风阻
作者：彭孙遹
朝代：清
体裁：五言律诗

乡关千里目，岐路此时情。野烧河俱断，寒云水与平。风樯冲绝险，雨堞失孤城。坐见芳洲上，青青草又生。
黄牡丹
作者：彭孙遹
朝代：清
体裁：七言律诗

绝代秾姿照绮寮，风前婀娜颤金翘。甘泉宝鼎凝云气，芳苑铜盘浥露标。蜂抱春丛香未褪，莺含仙蕾色偏饶。东皇若署花中正，上品端宜数孟姚。
黄菊花
作者：彭孙遹
朝代：清
体裁：七言律诗

三径秋深景物赊，凌霜仙卉吐黄芽。疏枝巧映千林叶，芳信长开九月花。清露滴时金缕湿，愁云合处鹤翎斜。姚家国色多奇丽，未必风流压众葩。
黄蔷薇
作者：彭孙遹
朝代：清
体裁：七言律诗

蔷薇一朵正暄萋，柳上轻黄也拂堤。蜂畏刺多来又去，莺怜花密往还啼。屏山入画描鸦额，帘幕生香喷麝脐。愁听风前金缕曲，春光缥缈夕阳西。
龙泉寺
作者：彭孙遹
朝代：清
体裁：五言律诗

高林行欲尽，古寺出斜曛。秋草人无迹，寒岩路不分。树含卿署月，龙带讲堂云。向夕鸣清磬，山空到处闻。
龙胆
作者：彭孙遹
朝代：清
体裁：七言律诗

化碧何年自醢龙，一茎瘦玉琢寒筇。鱼鳞蘸恨波光艳，鹊脑萦愁篆缕浓。视草索声清悄悄，护花铃影翠重重。胆瓶秋色堪酬对，卧听蒲牢送晓钟。
龙须
作者：彭孙遹
朝代：清
体裁：古风

虫之品族以万数，跂行蠕动皆有知。语其智者莫龙若，飞潜变化无端倪。由来此物不生得，于何拔其口上髭。毋乃角麟而喙凤，徒逞荒忽充谈资。李侯审非躗言者，宏览博物颇好奇。以兹数茎来乞我，要我为赋龙须诗。试问得之自何所，一一详说非无稽。诸城环山地濒海，蛟蜃出没无常时。白龙山小在其北，崭然独立形崔嵬。甲申年秋日正午，雷雨交作声喧豗。有龙斗于篁竹上，鞭策狂电驱风霾。一龙斗死头堕地，血殷入土吹沙灰。须髯磔磔蕴馀怒，锐如脱颖囊中锥。捋之可以搜齿疾，垂老不患龈腭危。此事至今四十载，居人犹及亲见之。明之亡也在是岁，君死国破祸莫支。明年金陵建位号，旋见拘执归京师。龙蛇之孽不虚作，有如发匮流龙漦。岂同齐谐但志怪，可备纪载上有司。又知龙者本神物，失势不保颊与颐。没渊得珠必遭睡，鱼服或受渔人欺。重器深防有假窃，出入讵可轻威仪。我为此诗告来者，藏弆勿令今人訾。
拟古
作者：彭宁求
朝代：清

静躁殊轨途，人性安可矫。天既赋吾拙，何用逐机巧。始进苟不正，晚节何由保？所以达人心，立身忌草草。受恩惟恐多，入仕亦戒早。俯仰怀古人，守贞以为宝。
送大兄南还
作者：彭宁求
朝代：清

重到承明半载馀，匆匆襆被返衡庐。营巢每笑逢秋燕，纵壑真同避钓鱼。三径春风侍童冠，一帘花雨润琴书。故乡自足林泉趣，最荷君恩许遂初。
挽曾国荃联
作者：彭安绥
朝代：清
体裁：联

为桑梓庆，忽桑梓悲，灵钟衡岳色顿改，风凄月冷，只有德业勋名，长同湘水永；先天下忧，后天下乐，坐镇东南星突沉，赤子苍生，靡不衔哀饮泣，尽是楚些声。
五人墓
作者：彭定求
朝代：清

偶泛蓬舠绕郭来，摩挲墓碣久徘徊。重看俎豆登乡社，尚想干掫捍党魁。白刃争撄千载烈，青云并附九京哀。萧萧松柏凌秋爽，遗臭生祠安在哉！
故阁部史公开幕维扬，城溃殉难，相传葬衣冠于梅花岭下，过而哀之
作者：彭定求
朝代：清

极目层城古战场，忠魂飘荡恨茫茫。军中空道临裴度，都下无由仗李纲。碧血久从衰草没，白云遥带古梅香。吾来暗洒三升泪，仿佛灵旗下大荒。
文选楼怀古
作者：彭定求
朝代：清

县圃风流翰墨场，客心凭吊剧苍凉。掞文已撷江山丽，主器应扶社稷长。委巷年深尘刹暗，虚檐昼掩草庭荒。不知慧业归天上，可得神游近戴匡。
望日谒文山先生祠，时于中丞方议重修，用杜诗蜀相原韵
作者：彭定求
朝代：清

信国孤忠汗简寻，荒祠凭吊剧萧森。旌旗曾仕吴疆色，丝竹空埋鲁壁音。斜谷出师原比烈，睢阳仗节本同心。榱崩栋折劳兴复，瞻拜遗容一振襟。
汤阴谒岳忠武故里庙像
作者：彭定求
朝代：清

忠武乡闾驻辙过，柏阴森列更摩挲。辞家壮志凭孤剑，报国先声震两河。北窖攀髯魂正远，西泠埋骨泪偏多。天倾宋社殊难问，可奈乾坤澒洞何！
秋丁日补送文文肃姚文毅陈文庄三公神位入长洲学乡贤祠敬识
作者：彭定求
朝代：清

名教久沦替，榛蔓沿黉宫。乡祀古所重，论定百年中。庶几光俎豆，足与震鼓钟。云何僣且滥，势利纷交讧。沮丧诗书气，彫残礼乐容。遂令贤杰辈，避地羞雷同。近者更侈炫，郡邑淆所从。典司罔稽覆，名籍滋混蒙。峨峨三钜公，茂苑挺英踪。齐鸣朝阳凤，并跃云津龙。末运丁板荡，屹如鼎足重。丘山既合响，至今阙瞽宗。小子仰典型，桑梓维敬恭。清议永不磨，地以人斯崇。颓波存砥柱，后起当闻风。
过淇县怀同年高振声给事
作者：彭定求
朝代：清

杏林追数旧游人，屹立朝阳一直臣。苦节偏能撄虎穴，孤忠肯惮拂龙鳞。藁街授首天刑速，郿坞燃脐国典伸。今日淇西容隐遁，停云冉冉感参辰。
邵二泉先生闲居四戒诗卷书后
作者：彭定求
朝代：清

昔闻廉公言，曾受孔子戒。讵惟莲社徒，严净超尘界。洗心密以藏，义阐羲皇卦。参之在性天，睹闻所未届。凛兹入德门，窒欲慎一介。上士敦躬修，力障堤防坏。伟哉邵夫子，道南衍宗派。正学人伦师，警惕恒匪懈。矢此闲居箴，砭俗寓深喟。哀彼夸毗子，纵度恣娱快。躁进而苟得，侈淫乃交害。四者实循环，酿毒甚蜂虿。覆辙盍鉴诸，沈疴须急瘥。置身廉让间，食色捐业债。皇皇澡浴勤，寸丝原不挂。粹然复天真，微阴去夬夬。精金汰沙砾，嘉谷弃荑稗。敬聆木铎鸣，底事徇膜拜。三复祇腹膺，心神顿潇洒。未敢缀卮词，牵延等菅蒯。
韩愈祠联
作者：彭定求
朝代：清
体裁：联

进学解成，闲官一席曾三仕；起衰力任，巨制千秋本六经。
广州华林寺客堂联
作者：彭尚志
朝代：清
体裁：联

香龛十笏佛无语；清磬一声人扣门。
门联
作者：彭岳放
朝代：清
体裁：联

白发消穷达；青山傲古今。
和干臣军门辩搁笔亭
作者：彭崧毓
朝代：清
体裁：七言律诗

搁笔伊谁搆此亭，痴人说梦几时醒？竟忘斗酒诗无敌，直信花生管不灵。捉月何曾江上见，落梅争忍笛中听？廓清赖有如椽笔，净埽烟云睹日星。
江城别墅为袁莲峰作·其一
作者：彭崧毓
朝代：清
体裁：七言律诗

举目河山未尽非，宦游人竟及时归。安排茶灶新棋墅，料理渔竿旧钓矶。成竹在胸图画好，焦桐未制赏音稀。隔江兴废知多少，閒倚阑干看落晖。
江城别墅为袁莲峰作·其二
作者：彭崧毓
朝代：清
体裁：七言律诗

与君同长大江滨，独羡神仙近结邻。良有因缘成善果，断无名胜委荒榛。眼前风月原公物，乱后琴尊几旧人？笑我归来仍逆旅，杖藜幸是四朝民。
赠林听孙公子
作者：彭崧毓
朝代：清

绝域归来万里身，麻衣又染瘴边尘。家声久已传忠孝，世味偏能嗜苦辛。海外尽知苏叔党，洛中争拜范纯仁。围棋我昔惭窥豹，公见门功继炳麟。
重建黄鹤楼落成有作·其一
作者：彭崧毓
朝代：清
体裁：七言律诗

眼底居然突兀成，云窗雾琐费经营。凤皇天半翔应下，蛟蜃江心见亦惊。幕府不勤陶侃甓，梯航争识鄂州城。仙人比岁游何处？骑鹤归来倍有情。
重建黄鹤楼落成有作·其二
作者：彭崧毓
朝代：清
体裁：七言律诗

不堪回首忆前游，风月依然聚一楼。但使淩虚窥象纬，都难忘远废边筹。荆襄自古高瓴建，江汉于今顺轨流。帆楫往来无虑险，仗他雄杰压潮头。
野望
作者：彭崧毓
朝代：清

极目平芜阔，关河势莽苍。云阴衔日黯，山气接天黄。野角寒逾恻，边风晚更狂。难胜征戍怨，何况在沙场。
题黄鹤楼
作者：彭崧毓
朝代：清
体裁：联

楼上仙人，曾阅过沧桑几度。看颓垣断甓，又化为绣柱雕梁。蓦地繁华，忍忘却经时寂寞；眼前风景，问何如崔李当年。对芳草晴川，浑不似烟花春月，浮天洚洞，幸教他指日澄清。
挽郭嵩焘联
作者：彭嵩华
朝代：清
体裁：联

剿匪绥戎，不世勋猷震方夏；急流勇退，等身著作寿名山。
怀宁县署厅联
作者：彭广钟
朝代：清
体裁：联

莫辜负白叟黄童，称吾父母；好留些菜羹豆粥，贻我儿孙。
挽张之洞联
作者：彭康寿
朝代：清
体裁：联

两载赞纶扉，只身系当代安危，遗大投艰，真是鞠躬昭尽瘁；十年沾雨露，弱冠侍希文忧乐，抚时感事，岂徒挥泪哭私恩。
挽曾国荃联
作者：彭廷弼
朝代：清
体裁：联

斡旋翊中兴，仰功奠南邦，泽沛西土，七十载勤施伟烈，中外讴吟，允矣特谥忠襄，两字褒荣昭宇合；爱育宏后辈，愧才非子固，知忝当阳，五六年下吏艰危，存亡感泣，哀哉靡依慈荫，双流涕泪满衣襟。
冬初同谢皆人韩钦甫侍慎郡王贯台应教
作者：彭廷梅
朝代：清

虚空静无尘，微风动修竹。疏影泻翠阴，簌簌声断续。短景延冬晷，野径余秋菊。相对澹忘言，千古成香谷。
南徐从舅氏陈沧洲先生看月和韵
作者：彭廷梅
朝代：清

元霜捣得色凄清，珠比精华玉比莹。几向人间分晦朔，方从天上见亏盈。龙光气肃金山寺，海水氛迷铁瓮城。我欲凭虚凌斗极，频招子晋夜吹笙。
盂兰竹枝词
作者：彭廷选
朝代：清

祀典原来肃厉坛，民间禳醮祝平安。若云冤鬼须超度，何必森罗设判官。七宝灯明结綵花，金身丈六曳袈裟。相传孝子方成佛，底事当年早出家。遍召群神到海东，不知香火普天同。灵旗来往当神速，未必停洋待顺风。大千世界纳须弥，广结因缘正及期。见说酆都城不闭，阴司也有纵囚时。冥府缘何不赈灾，鬼犹饥饿亦堪哀。生前想必饕贪惯，又向人间乞食来。宫阙金银火化时，蜃楼海市望迷离。纸钱也要飘洋用，惑得台风阵阵吹。处处笙歌彻夜喧，香车宝马烂盈门。河灯万点飞星斗，应改中元作上元。多少游魂苦海边，可能拯拔出深渊。迢迢欲赴春闺梦，内渡何人问便船。有饛飧簋酒盈尊，享祀无须待子孙。好事解囊多信士，自家曾否报亲恩。海角天涯误此身，疲癃残疾苦吟呻。年年添入龙华会，年半乌烟坠里人。金钱縻费万千偿，何不存留备救荒。生渡方为真普度，舍人渡鬼总茫茫。缁流羽士鼓钟鸣，角抵侏儒箫管声。功德由来施此辈，鬼神还是为苍生。
盂兰竹枝词·其一
作者：彭廷选
朝代：清

祀典原来肃厉坛，民间禳醮祝平安。若云冤鬼须超度，何必森罗设判官。
盂兰竹枝词·其七
作者：彭廷选
朝代：清

处处笙歌彻夜喧，香车宝马烂盈门。河灯万点飞星斗，应改中元作上元。
盂兰竹枝词·其三
作者：彭廷选
朝代：清

遍召群神到海东，不知香火普天同。灵旗来往当神速，未必停洋待顺风。
盂兰竹枝词·其九
作者：彭廷选
朝代：清

有饛飧簋酒盈尊，享祀无须待子孙。好事解囊多信士，自家曾否报亲恩。
盂兰竹枝词·其二
作者：彭廷选
朝代：清

七宝灯明结綵花，金身丈六曳袈裟。相传孝子方成佛，底事当年早出家。
盂兰竹枝词·其五
作者：彭廷选
朝代：清

冥府缘何不赈灾，鬼犹饥饿亦堪哀。生前想必饕贪惯，又向人间乞食来。
盂兰竹枝词·其八
作者：彭廷选
朝代：清

多少游魂苦海边，可能拯拔出深渊。迢迢欲赴春闺梦，内渡何人问便船。
盂兰竹枝词·其六
作者：彭廷选
朝代：清

宫阙金银火化时，蜃楼海市望迷离。纸钱也要飘洋用，惑得台风阵阵吹。
盂兰竹枝词·其十
作者：彭廷选
朝代：清

海角天涯误此身，疲癃残疾苦吟呻。年年添入龙华会，年半乌烟坠里人。
盂兰竹枝词·其十一
作者：彭廷选
朝代：清

金钱縻费万千偿，何不存留备救荒。生渡方为真普度，舍人渡鬼总茫茫。
盂兰竹枝词·其十二
作者：彭廷选
朝代：清

缁流羽士鼓钟鸣，角抵侏儒箫管声。功德由来施此辈，鬼神还是为苍生。
盂兰竹枝词·其四
作者：彭廷选
朝代：清

大千世界纳须弥，广结因缘正及期。见说酆都城不闭，阴司也有纵囚时。
寄怀故园诸同学
作者：彭心锦
朝代：清

赋罢《登楼》感仲宣，吴头楚尾望茫然。人留淮海书难得，雁过衡阳信未传。千里梦魂天似水，一窗镫火夜如年。可怜茅屋深山里，几树寒梅抱雪眠。
访茶村先生不值
作者：彭心锦
朝代：清

十庙门西野草新，客来何处有风尘。青山正好当斜照，白发无从觅此人。家远不闻江上鹤，书成徒泣梦中麟。陶公乞食将安往，应指鸡笼堕泪频。
挽曾国荃联
作者：彭怀登
朝代：清
体裁：联

直省九制府，惟南都久驻节麾，可知治卧雍容，勉为斯民留长孺；同胞四易名，兼北阮亦邀美谥，若论令终寿考，输公全福迈汾阳。
挽张之洞联
作者：彭思敬
朝代：清
体裁：联

我公受先朝特知，迨归朝命相，忠忱耿耿，力挽世风，尽瘁鞠躬，伟烈丰功难指数；小子承述古家训，记存古开堂，面谕谆谆，保全国粹，不堪回首，山颓木坏有心丧。
天竺寺
作者：彭慰高
朝代：清

出郭晓山横，沙堤骋游骑。晴曦漾湖绿，高柳入天翠。残荷两三柄，犹覆沙鸥睡。隔岭闻疏钟，丛篁抱古寺。游心千佛场，拾级三摩地。石屋梦泉声，香厨新笋味。何当此息机，萧然屏尘累。
晓行
作者：彭慰高
朝代：清

突兀棕榈抱一村，清溪几曲野泉吞。石梁风定鱼窥网，山径人稀鹿打门。不尽秋光催短鬓，无多暖意送朝暾。篝车陇畔闻香稻，馌饷儿童笑语温。
来鹤小憩
作者：彭慰高
朝代：清

看山不陟山，适兴随所止。投筇叩兰若，曲径平于砥。老僧引我行，幽鸟惊人起。湿翠滴松下，飞泉喧竹里。瓯凝薇露香，檐覆藤花紫。枯坐学禅定，澄心观物理。夕梵一声钟，归路渺烟水。
登蓬莱阁
作者：彭慰高
朝代：清

崚嶒杰阁倚晴峦，人在蓬莱眼界宽。沧海无波有龙卧，危栏落日见雕盘。天开屏障千峰秀，地绕松篁六月寒。纵目难忘生聚计，炊烟万灶起林端。
蒲庵观荷赠张东亭
作者：彭慰高
朝代：清

高柳疏蝉雨后声，槿篱门掩小舟横。残荷半亩鼻功德，止水一奁心太平。绛雪山中参道味，白云槛外悟浮生。祇愁里闬形憔悴，饥溺何人共此情。
挽张之洞联
作者：彭方傅
朝代：清
体裁：联

国弱群思贤宰相；心丧我愧小门生。
秦淮柬鲁峰
作者：彭旋龄
朝代：清

何处寻羁思，河亭春水生。柳垂三月雨，莺送六朝声。无句怜桃叶，回船过冶城。《竹枝》歌未罢，今古一关情。
挽曾国藩联
作者：彭昌禧
朝代：清
体裁：联

韩欧无武，郭李无文，集数子所长，勋华巍焕；衡岳之高，洞庭之大，叹哲人其萎，云水苍茫。
挽曾国荃联
作者：彭本钧
朝代：清
体裁：联

本仁勇忠信全副肝胆，身佐三朝，恩遇四海；是郭李范韩一流人物，功垂百世，名著千秋。
得爰琴兄都门信
作者：彭极
朝代：清

床头宝剑泣鱼肠，赋就《三都》价未偿。绝不待人惟岁月，最难为客是风霜。春山自洒啼鹃泪，慈母曾缝游子裳。今夜挑灯应独寐，好将归梦绕高堂。
挽曾国荃联
作者：彭树森
朝代：清
体裁：联

百战定河山，收敛神功，裘带遂娱羊叔老；同年摧保傅，歌吟猛士，鼓颦谁慰汉皇心。
出宣州过箬岭入歙州界遇雨
作者：彭桂
朝代：清

游子倦行役，攀折畏险阻。宣歙尽山城，峰峦互撑拄。从箐裹郡县，仄涧跨垣堵。兹岭何岧峣，悬道通一缕。峭壁插天门，裂石界地户。泉奔脚下雷，风啸空中虎。朗日眩神魂，旅人怯亭午。况乎我独行，缥缈入云雨。
同苍符过王勤中怡老堂
作者：彭桂
朝代：清

宰相当年怡老堂，云仍七叶守青缃。成弘盛世思元老，晋宋新亭满夕阳。蕉叶雨斜侵砚几，藤花风细落书床。推君逸少兼摩诘，文藻东吴独擅场。
和楚人李子鹄寄阎古古先生
作者：彭桂
朝代：清

千秋身在固非轻，肯任他年青史评。空想《大风》歌沛邑，只馀落日吊彭城。巢由岂尚高人节，楚汉徒成孺子名。寄谢北山猿鹤侣，不烦泉畔涤尘缨。
夜饮阎再彭席上听孙良侯挝鼓歌
作者：彭桂
朝代：清

空堂昨暮闻疏雨，飒飒秋声满庭户。可怜今夜露华中，明河碧汉还如许。堂中烧烛夜宴客，有客酒阑起离席。自言挝鼓声最豪，奋袖操槌将欲击。欲击未击手徐低，坐上先教众乐齐。众声杂作一声下，倏如蛰雷动春溪。鼓声如雷手如电，须臾迸激飘飞霰。管音何亮磬何幽，忽卷诸音联作串。初听缓，襞裂一声回抱腕。乍闻急，百万军中单骑入。急复散，芦荻萧萧遍鸣雁。散终促，悬崖万点乱喷瀑。有时宫，海涛汹涌红日中。有时商，凤皇九子鸣锵锵。有时角，掷地兜鍪起舞槊。有时徵，有时羽，徵如呜咽滩流水，羽如间关莺滑语。五声都会鼓声中，低时能辨高能融。直教上拂星斗乱，直教下彻井泉空。仰看缺月银墙上，边风露草吹相向。鼓声阑出画堂中，只觉天清与野旷。于中能识鼓中神，扬桴击节旁无人。渊渊沈沈有妙理，能动高云不动尘。听君击鼓悲无那，好歇鼓槌来入坐。自从惊起渔阳鼙，多少江山都入破。二十年前日夜闻，野花沙草吊残军。到今凝碧池头问，只有雷生曾报君。客闻此言神欲夺，两手忽落双槌歇。鼓声一止截众声，空里馀音犹恍惚。耳边尚觉来阗阗，与君尽醉酒怀前。开颜但为主人饮，今年欢会知何年。劝君打鼓莫轻下，世无曹瞒安足骂？主人纵有岑牟衣，不遇祢生未许借。
建初弟来都省视喜极有感三首
作者：彭桂
朝代：清

相持莫下拜，拭泪认分明。讶尔颜何瘦，令余痛失声。饥寒留剩骨，患难得馀生。乍见浑无语，那堪悲喜并。为致慈亲语，殷勤劝早归。叹余违井邑，况汝别庭闱。每念尸饔苦，深惭弹铗非。向来多少泪，都染手缝衣。更传儿女意，尽解忆长安。索饭啼堪念，牵衣别自难。两人今旅次，八口在江干。此际愁何似，秋风暮更寒。
建初弟来都省视喜极有感三首·其一
作者：彭桂
朝代：清

相持莫下拜，拭泪认分明。讶尔颜何瘦，令余痛失声。饥寒留剩骨，患难得馀生。乍见浑无语，那堪悲喜并。
建初弟来都省视喜极有感三首·其三
作者：彭桂
朝代：清

更传儿女意，尽解忆长安。索饭啼堪念，牵衣别自难。两人今旅次，八口在江干。此际愁何似，秋风暮更寒。
建初弟来都省视喜极有感三首·其二
作者：彭桂
朝代：清

为致慈亲语，殷勤劝早归。叹余违井邑，况汝别庭闱。每念尸饔苦，深惭弹铗非。向来多少泪，都染手缝衣。
怀邓孝威
作者：彭桂
朝代：清

北风吹雪别芜域，垂柳春来倍系情。江寺月明楼尚掩，海田潮退岛堪耕。送穷心事宁闻道，排难风尘亦好名。何似闭门长啸傲，一床书卷付镫檠。
扬州鹾署为董江都故居，署后有祠，遗井尚在，丁巳秋瞻谒感赋
作者：彭桂
朝代：清

邹鲁儒风湮，嬴秦强力逞。苏张舌肆矛，申韩智设阱。典籍付劫灰，仁义弃荒梗。亭长马上来，功成亦侥幸。苟且由萧曹，因循及文景。卓哉江都相，晁贾非可并。三策本《春秋》，反覆诫修省。正谊与明道，功利所亟屏。至今两庑祀，千秋日星炳。管子霸者佐，思以富强骋。官海始熬波，国用因不窘。后世桑孔辈，锱铢收几尽。淮南百万租，设使俾专领。趋膻如蚁蝇，处浊同蛙黾。谁令先生居，一朝作金矿。我兹瞻荒祠，三叹中耿耿。幸有遗井存，悠然自清冷。独来？寒泉，对之涤心影。
扬州鹾署为董江都故居，署后有祠，遗井尚在，丁巳秋瞻谒感赋
作者：彭桂
朝代：清
体裁：古风

邹鲁儒风湮，嬴秦强力逞。苏张舌肆矛，申韩智设阱。典籍付劫灰，仁义弃荒梗。亭长马上来，功成亦侥幸。苟且由萧曹，因循及文景。卓哉江都相，晁贾非可并。三策本《春秋》，反覆诫修省。正谊与明道，功利所亟屏。至今两庑祀，千秋日星炳。管子霸者佐，思以富强骋。官海始熬波，国用因不窘。后世桑孔辈，锱铢收几尽。淮南百万租，设使俾专领。趋膻如蚁蝇，处浊同蛙黾。谁令先生居，一朝作金矿。我兹瞻荒祠，三叹中耿耿。幸有遗井存，悠然自清冷。独来𣂏寒泉，对之涤心影。
答怀阎再彭
作者：彭桂
朝代：清

记别淮阴掷钓竿，楚天云树竟漫漫。徒劳问答皆《宾戏》，始信文章果《说难》。肥马尘中孤客贱，严霜梦里故乡寒。自惭未得酬知己，腰下吴钩怕解看。
华山
作者：彭氏
朝代：清

三峰崒嵂插青冥，高处平扪井鬼星。池上莲花开日月，涧边石鼓动雷霆。药蓝何日逢毛女，仙掌于今忆巨灵。愿驾鹿軿过雾市，丹炉石榻检遗经。
拜姑墓
作者：彭氏
朝代：清

携有诸孙在，嬉声想共闻。未能承妇道，徒尔拜姑坟。俎豆心先洁，蘋蘩手自薰。凄然松柏下，洒泪满寒云。
课儿辈夜读
作者：彭氏
朝代：清

午过凉生暑气回，半擎镫火竹帘开。窗前莫厌参丸苦，日后甘从此处来。
课农人种桑示诸妇
作者：彭氏
朝代：清

种桑令欲稀，晨夕风露透。抽条叶以繁，筠笼日相就。茧成得收丝，织纴不敢后。辛苦分所甘，寄语诸少妇。
谢张夫人寄兰花香
作者：彭氏
朝代：清

博山晴结穗云黄，一榻春风入蕙乡。蝶翅初回幽谷梦，只闻花气不闻香。
谢张夫人寄芽茶
作者：彭氏
朝代：清

半炉松火汲清泉，净洗砂铛手自煎。度得银瓶香欲透，一瓯先供绣幢前。
挽彭玉麟联
作者：彭永培
朝代：清
体裁：联

忠节传千古，返不矜功，推不受禄，游兴遍五湖，归筑馆垣课子姓；清廉砺寸衷，抃堪为伍，拯堪比肩，仪型垂百世，愿携诗酒奠先生。
挽彭玉麟联
作者：彭永彪
朝代：清
体裁：联

先生壮从戎，秉一腔义愤，血战酬勋，数千里纵横扫荡，平寇平夷，功在江汉南北；烈士年虽暮，念三朝隆恩，鞠躬尽瘁，卅余载休戚悲愉，为民为国，泽流粤海东西。
挽彭玉麟联
作者：彭永枝
朝代：清
体裁：联

报国逞雄心，秉热血一腔，卒使金汤成巩固；齐家营厚望，课合族诸子，愧无玉树荷栽培。
挽彭玉麟联
作者：彭永清
朝代：清
体裁：联

十六年孟滨违训，念切追随，恸此后人去名留，家庭空余骏望；九重诏大保崇封，恩殊宠渥，悉从兹祖勋孙袭，朝陛又起凤毛。
挽彭玉麟联
作者：彭永清
朝代：清
体裁：联

童子何知，随先袓谒从水战船头，漫邀青盼，乞今十六年，犹记佛手赠行，嘱语勤修光甲第；仙翁已去，与诸孙登临退省庵里，恍睹仪型，愧煞廿三载，莫副盛心属望，赧颜挥泪洒寅阶。
挽彭玉麟联
作者：彭永飞
朝代：清
体裁：联

近四十载以来，治乱持危，中外皆钦韩范德；越七五龄而后，归真返璞，君臣交诔甫申功。
挽曾国荃联
作者：彭治河
朝代：清
体裁：联

一门累叶厚培埏，剧惭小子滥竽，尤承霄露；万里寒云齐惨淡，痛哭故侯归榇，又陨台星。
挽曾纪泽联
作者：彭治河
朝代：清
体裁：联

德造无穷，寸念常深知己感；心丧有限，三年终觉负师恩。
光孝寺新建虞仲翔祠为曾宾谷方伯赋
作者：彭泰来
朝代：清

菩提身高烟雨碧，诃子林空访遗宅。说偈犹传五叶禅，谈经谁梦三爻易。文章方伯曾南城，祠堂肇祀虞先生。海外韩苏能爱士，眼前屈贾有深情。天发神谶碑久倾，千五百载新宫铭。于禁昔归虚座设，孔融未死瘴乡行。盗蹠余财岂足道，可惜吴侬厌家宝。辽海空思周舍言，会稽不许萧何老。呜呼论世足感慨，噂沓同时几倾倒。吊客从今祠下多，心交自古生前少。古今何代无贤才，南州桂树初谁栽。凭将荐荔传芭意，一洗江鱼野鹏哀。
残雨
作者：彭泰来
朝代：清
体裁：诗

残雨如人语，无声复有声。为谁写幽怨，竟夕不分明。地僻秋心早，梦寒江水生。江波一双鲤，应到越王城。
湖上望庐山醉歌
作者：彭泰来
朝代：清

挂席鄱阳船，痛饱浔阳酒。二千里外不逢人，五老云中忽招手。湖波一白吞长空，波心倒濯青芙蓉。石梁三道揭南斗，云锦九叠张天风。天风云开，宛虹不来。洪荒昔漾，滔天可哀。高崖绝壁不知几万仞，禹航所汎下压千崔嵬。蜾书龙画入石处，互古灵踪翳神露。紫霄直上连青冥，咫尺飞翔玉京路。湖上南溟客，醉赋庐山篇。匡君兄弟笑相视，问我浮世今何年。眼中陶谢两黄鹄，灭景远入香炉烟。吟诗吾怜孟浩然，草堂亦爱白乐天。傥与卢敖汗漫游戏太清上，安知我身前度非青莲。浩歌叩舷风日美，山雪春融九江水。江南江北青山多，有酒不饮如山何。
滕王阁晚泊
作者：彭泰来
朝代：清

西山一片雨，暮色大江前。帝子仍高阁，他乡又禁烟。家书通粤使，春水泛吴船。往日登临客，关山最少年。
督亢行
作者：彭泰来
朝代：清

黄云屯空如万马，督亢坡前马不下。断虹掉尾入古城，城头浩浩乌鸦声。昌国君亡郭隗死，鹑首赐秦天醉矣。刺秦不刺燕必亡，万死一中当灵长。铁椎铅筑亦此策，只未先将滈池璧。不识荆卿一片心，当日踌躇待何客。萧萧易水光如刀，秋风刮地吹征袍。栈车轣辘天马劳，黄金台古生蓬蒿。
诃林小住宾谷先生画像刻石适成感赋
作者：彭泰来
朝代：清

拂檐诃子落秋阴，重向方池照古心。青岁回头人影月，黄尘弹指去来今。虞祠片石寒山在，乐令遗踪画省深。昨日西湖街上过，推敲畏续浪仙吟。
过陈仲卿明经
作者：彭泰来
朝代：清

通天上表沈初明，怀刺生毛祢正平。万里客游何所遇，五年回首若为情。幽燕气老新诗在，湖海才多百感生。独愧飘零东阁士，齿牙犹有汉公卿。
金莲庵联
作者：彭泰来
朝代：清
体裁：联

卧莲瓣读书，是天人福慧；见桃花悟道，须来者聪明。
卫辉府别李笏生欧阳西岑吴西桥
作者：彭洋中
朝代：清

前年曾此地，携手各伤神。今日仍陈迹，凄凉卫水滨。天涯分咫尺，世路足风尘。曙色明班马，萧萧鸣向人。
听雨图为邓四丈湘皋题
作者：彭洋中
朝代：清

嗟余久负联床约，对此茫茫百感生。岩穴待寻招隐地，波涛何似在山清。百年聚首几风雨，四海知心两弟兄。今日相逢颍滨老，凄凉犹是说彭城。
喜闻李松友归自都门却赠
作者：彭洋中
朝代：清

闻道行人万里还，夜深镫火话团圞。朝来问讯墙头满，莫说人间行路难。
杨忠悯公墓
作者：彭洋中
朝代：清

奸佞无人击，滔天安可知。思量今过此，魑魅汝奚为。浩气俱成胆，霜封自铸词。应山吾楚望，忠愤下同时。
蝴蝶词
作者：彭洋中
朝代：清

小队花丛故故迟，翩？金粉去来痴。人间一样游春梦，却羡庄周未醒时。
蝴蝶词
作者：彭洋中
朝代：清
体裁：七言绝句

小队花丛故故迟，翩𦒘金粉去来痴。人间一样游春梦，却羡庄周未醒时。
太仆寺公廨即事和笠耕韵
作者：彭浚
朝代：清

填街轮铁散晨朝，入署斋期觉路遥。草想马群云外牧，花知莺梦雨中消。无多吏事劳关白，尽有吟声破寂寥。愧我曾无尘露报，寅恭夙夜望同僚。
傅靳溪山行
作者：彭淑
朝代：清

信美山中采蕨薇，麦田惊起野鸡飞。东风似遣知春晚，乱洒桃花上客衣。
守风大孤山怀谢让堂
作者：彭淑
朝代：清

美人隔秋水，白日淡湖光。岸远蝉声细，天高雁影长。晴波卷霜雪，别浦入青苍。忆尔一尊酒，篷窗咏夕阳。
摸桩行
作者：彭淑
朝代：清

夜半黑风吹怪雨，前驱豺狼后猛虎。鸺鹠啸群作人语，妖狐头戴髑髅舞。犬不吠，鸡不号，鬼伯叩门求其曹。以火来照挥霜刀，杀人如草无喧嚣。东邻杀尽西邻及，问客何来开门揖。千门万户排闼入，男妇骈头但柴立。尸骸撑拄如丘山，祝融入夥飞炎烟。以人为烛光灼天，群魔血牙饱腥膻。千牛炙，万石倾，上马扪腹腹彭亨。平原广广纵且横，不闻哭声闻笑声。摸桩摸桩在何处，千村万落条条路。白莲花死不回顾，摇旗打鼓前头去。
晚泊九江
作者：彭淑
朝代：清

寒碧一江横，斜霞向晚晴。秋深元亮里，潮落灌婴城。暗浪摇镫影，回风带雁声。芦花湓浦岸，枨触去年情。
黄州忆章门诸子
作者：彭淑
朝代：清

大江春水拍天流，万顷波中一叶舟。南浦故人相忆否，斜风细雨过黄州。
文信国祠联
作者：彭清典
朝代：清
体裁：联

孤屿有邻，喜得卓公称后死；严陵在望，直呼皋父哭先生。
挽彭玉麟联
作者：彭清华
朝代：清
体裁：联

江海昔从游，自扫尽妖氛，匏系廿年惭犹子；幽明今永诀，幸酬庸策府，易名两字慰忠魂。
挽张百熙联
作者：彭清藜
朝代：清
体裁：联

勤学富精神，寰海一时齐鼓舞；饰终多礼数，湖湘千载有光荣。
活龙坪刘孝子歌
作者：彭湘
朝代：清

咸丰县地古夜郎，我朝四叶登版章。活龙坪界西北乡，御龙遗裔母早孀。佣力受值供稻粱，星出星入依母傍。佥曰孝哉宜吉昌，一朝沴气阴薄阳。活龙地震龙腾骧，乾户坤轴争低昂。雷雨迸入声磕硠，风黑电紫天昏黄。孝子眩惑神惊惶，夺门负母行踉跄。目眯上下旁四方，失势一落千丈强。性命蝼蚁争毫芒，那得坚撑如螳螂。但觉捷转犹蛣蜣，心胆堕地同一僵。维时蛟鳄方披猖，卌里地陷波汪洋。西邻蜀壤南黔疆，更无处著一堵墙。俾育遗种支筅筐，异哉造化难测量。一椽鳌掷高高冈，压檐树尚当风飏。母若子无纤芥妨，如酒醒乍梦觉刚。儿双手持阿母裳，骇绝忽脱此奇殃。频频叩额向上苍，不识世已经沧桑。独知有母身其康，县官勘灾行伥伥。炊烟断绝心惨伤，猝露人影榛莽场。见人反走将匿藏，急前问讯审厥详。上之大吏敢或遑，旌表绰楔生辉光。吁嗟庸行本寻常，感通高厚膺福祥。入坎出坎险阻尝，鬼神默默相扶将。有子如此谁颉颃，徒万万口抛龙荒。不然赤子无辜皆驯良，鱼头戢戢天肯戕。我作歌非能表彰，粗纪时日存巾箱。事在丙辰永弗忘，先皇六年月敦牂。
辊庄先生见过感赋
作者：彭湘怀
朝代：清

听到琵琶声便吞，十年牢落那堪论。龙门无处寻玄礼，马厩还来问孝孙。日望长安春树远，兰搴芳渚暮云昏。先生睡足余何往，只合相从共酒尊。
过滹沱河访严明府不遇
作者：彭湘怀
朝代：清

咫尺滹沱岸，挥鞭逐晚风。严城秋色里，匹马水声中。远道惭崔玮，高名羡左雄。廿年买丝愿，惆怅夕阳红。
挽彭玉麟联
作者：彭瀛洲
朝代：清
体裁：联

有鹤守梅，退可小休，恬淡堪比林和靖；忘身为国，死而后已，忠勤无愧武乡侯。
挽曾国荃联
作者：彭焯南
朝代：清
体裁：联

百战收一统河山，弟兄将相，蹀血平戎，到中岁政成恺悌，沛施七省恩膏，方期日赞黄扉，更焕新猷辉极北；六载得重亲笑貌，宾主东西，致敬有礼，忆深秋座接殷勤，犹示诸孙文法，何意星沉白下，空余老泪洒天南。
挽曾纪泽联
作者：彭焯南
朝代：清
体裁：联

奉天朝宣谕鸥洲，争盟似富郑公，和戎似魏庄子，示威示信，不亢不卑，筹笔具遗编，八载使星留耀远；继太傅丕昭鸿烈，传经同吕希哲，体国同范纯仁，有学有才，惟忠惟孝，易名邀异数，九重湛露沐恩长。
挽郭嵩焘联
作者：彭焯南
朝代：清
体裁：联

诂经论史，托半生文字素交，仰切斗山，哀深杖履；出使筹边，负一代安攘伟略，身归田里，心系庙堂。
古剑
作者：彭焱
朝代：清

鸊鹈膏白鹇，尾清光凝凝。一沟水良工，未有儿女情。冶铸全兹英雄理，光芒不屑剸蛟螭，愿击小人卫君子。我今持尔久无功，不用还与沈埋同。白酒浇入古血腥，对尔惨淡临西风。
寄家仲
作者：彭焱
朝代：清

牂牁江上羽书催，裹血将军夜半回。异国惊魂豺虎路，天涯洒泪弟兄杯。那堪生死十年事，都付关河一使来。壮志消磨双鬓短，几回残梦楚天隈。
和虹屏秋感绝句
作者：彭玉嵌
朝代：清

秋气无端入骨苏，清愁自省亦模糊。丹青只有骚人手，画出伤心一片图。
春夜琴兴
作者：彭玉嵌
朝代：清

杜鹃声里一镫昏，感旧思乡不可论。独取焦桐横膝上，夜寒弹月下花村。
杪春
作者：彭玉嵌
朝代：清

又是新篁解箨时，东风二十四番吹。碧纱窗展看春雨，剩有残花一两枝。
秋夜怀梅谷客越
作者：彭玉嵌
朝代：清

真向山阴道上游，曰归何日咏刀头。吴歌听彻烟江月，楚簟凉生水阁秋。嵊县东回难著屐，剡溪南下不通舟。尺书未寄寒衣薄，莫眺天边风露楼。
虹屏夜临欧书镫烬落成烧痕以诗志之
作者：彭玉嵌
朝代：清

秋风瑟瑟夜悠悠，翠袖天寒尚写欧。忽听莺声呼可惜，镫花小烬落银钩。
《疏勒望云图》题咏四首·其一
作者：彭玉麟
朝代：清

百战犹闻出塞吟，黄沙白草阵云深。穷边万里思亲泪，苦恨霜华两鬓侵。
《疏勒望云图》题咏四首·其三
作者：彭玉麟
朝代：清

虎头燕项封侯骨，捷奏红旌报建章。痛饮黄龙真快意，帐前生缚谷蠡王。
《疏勒望云图》题咏四首·其二
作者：彭玉麟
朝代：清

赵信城边万马骄，望云台上月轮高。西征壮士听笳夜，秋雁南飞认斗杓。
《疏勒望云图》题咏四首·其四
作者：彭玉麟
朝代：清

圣武中兴日月开，汉家版宇过轮台。玉门关外梅花发，入我春风笔底来。
三潭印月小亭联
作者：彭玉麟
朝代：清
体裁：联

四面湖山数间屋；一楼风月半龛诗。
三潭印月小瀛洲牌坊联
作者：彭玉麟
朝代：清
体裁：联

来往游人，须知爱惜花柳；春秋佳日，切莫辜负湖山。
三潭印月迎翠轩联
作者：彭玉麟
朝代：清
体裁：联

枫叶芦花秋瑟瑟；闲云潭影日悠悠。
仓圣庙联
作者：彭玉麟
朝代：清
体裁：联

一画本天开，破上古洪荒，草昧无须绳更结；六书随世换，供后人摹写，英雄未免笔难投。
俞楼联
作者：彭玉麟
朝代：清
体裁：联

邵子行窝，丹崖花满；谢公别墅，绛帐风高。
克复岳州
作者：彭玉麟
朝代：清

城隅高耸岳阳楼，电扫雷轰浊雾收。满地赤巾抛髑？，一天红日耀兜鍪。自惭鸡肋非猿臂，已见龙泉断虎头。终夜枕戈听刁斗，哀鸿声里不胜愁。
克复岳州
作者：彭玉麟
朝代：清
体裁：七言律诗

城隅高耸岳阳楼，电扫雷轰浊雾收。满地赤巾抛髑𩪉，一天红日耀兜鍪。自惭鸡肋非猿臂，已见龙泉断虎头。终夜枕戈听刁斗，哀鸿声里不胜愁。
史可法祠联
作者：彭玉麟
朝代：清
体裁：联

公去社已屋；我来梅正花。
吴城全楚会馆联
作者：彭玉麟
朝代：清
体裁：联

到处便为家，望楚尾吴头，异地同临明月色；他年谁是主，合衡峰鄂渚，天涯都作比邻看。
大观亭联
作者：彭玉麟
朝代：清
体裁：联

五千年皖公何在，地接东南，消除浩劫，选胜快登临，尽鹤唳丹霄，鸥盟黄浦，拓此一亭佳景，荡涤胸襟，寄语墨客骚人，莫孤负新秋风月；卅六载贱子重来，天开图画，俯仰狂吟，凭栏休感慨，看龙峦叠翠，鹅屿浮青，骋我百战壮怀，放开眼界，收览练湖灊岳，依然是旧日山河。
客中感怀
作者：彭玉麟
朝代：清

轮蹄铁尽为谋生，文字因缘结未成。白发频添游子泪，黄金深感故人情。难从糠市还诗债，欲破愁城借酒兵。花事亦如人事苦，十天春未一天晴。
岳飞庙联
作者：彭玉麟
朝代：清
体裁：联

史笔炳丹书，真耶伪耶，莫问那十二金牌，七百年志士仁人，更何等悲歌感泣；墓门栖碧草，是也非也，看跪此一双铁像，千万世奸臣贼妇，受几多恶报阴诛。
广西全州道上
作者：彭玉麟
朝代：清

绿杨堤岸夕阳斜，半角青帘露酒家。满地紫云吹不散，野田蚕豆乱开花。
彭来阁联
作者：彭玉麟
朝代：清
体裁：联

商舶夜飞江月白；天门日射海潮红。
感事
作者：彭玉麟
朝代：清

薄宦严君二十年，皖江淝水汲清泉。空遗旧产三间屋，难起新炊一灶烟。慈母箱存衣上线，他人囊饱俸余钱。乌衣巷口斜阳冷，安得王孙痴叔贤。
感怀二首·其一
作者：彭玉麟
朝代：清
体裁：七言律诗

少小相亲意气投，芳踪喜共渭阳留。剧怜窗下撕磨惯，难忘镫前笑语柔。生许相依原有愿，死期入梦竟无繇。黄家山里冬青树，一道花墙万古愁。
感怀二首·其二
作者：彭玉麟
朝代：清
体裁：七言律诗

皖水分襟十二年，潇湘重聚晚春天。徒留四载刀环约，未遂三生镜匣缘。惜别惺惺情缱绻，关怀事事意缠绵。抚今思昔增悲哽，无限心伤听杜鹃。
挽刘松山联
作者：彭玉麟
朝代：清
体裁：联

人天阔别，兵符催我泪痕多，才七日回帆，便鄂渚凄凉风雨，助成万众悲声，此局难支，憾我同时偏后死；江汉肃清，捷报飞来心事了，忆十年杀贼，为国家整顿乾坤，呕尽一腔热血，抚躬无愧，知公含笑见先皇。
挽塔齐布联
作者：彭玉麟
朝代：清
体裁：联

谥并武乡侯，湘鄂战功青史在；寿同岳少保，古今名将白头稀。
挽子联
作者：彭玉麟
朝代：清
体裁：联

怎能够踏破天门，直到三千界，请南斗星北斗星，益寿延年将簿改；恨不得踢翻地狱，闯入十八重，问东岳庙西岳庙，舍生拚死要儿回。
挽左宗棠联
作者：彭玉麟
朝代：清
体裁：联

公是诸葛一流，膺专阃廿有八年，旋乾转坤，最难得不矜不伐；我道汾阳再世，历中书二十四考，忠君爱国，直做到全始全终。
挽曾国藩联
作者：彭玉麟
朝代：清
体裁：联

为国家整顿乾坤，耗完心血，双手挽狂澜，经师人师，我侍希文廿载；痛郯城暌违函丈，永诀颜温，鞠躬真尽瘁，将业相业，公是武乡一流。
挽甥联
作者：彭玉麟
朝代：清
体裁：联

定论盖棺，总系才名辜马谡；灭亲执法，自挥老泪哭羊昙。
挽范若士联
作者：彭玉麟
朝代：清
体裁：联

农部一官，才长命短；钱塘八月，魂去潮来。
攻克彭泽夺回小姑山要隘
作者：彭玉麟
朝代：清

书生笑率战船来，江上旌旗耀日开。十万貔貅齐奏凯，彭郎夺得小姑回。
梦亡友情话甚洽，口占志感四首·其一
作者：彭玉麟
朝代：清
体裁：七言绝句

伤心阔别隔人天，已杳音容卅七年。一夜相逢清梦好，依然欢笑若生前。
梦亡友情话甚洽，口占志感四首·其三
作者：彭玉麟
朝代：清
体裁：七言绝句

一生一死见情真，梦里相逢分外亲。却怪华胥无赖甚，不教人聚话来因。
梦亡友情话甚洽，口占志感四首·其二
作者：彭玉麟
朝代：清
体裁：七言绝句

墓草青青万里遥，片时缱绻足魂消。谈心促膝依依甚，一唱金鸡复寂寥。
梦亡友情话甚洽，口占志感四首·其四
作者：彭玉麟
朝代：清
体裁：七言绝句

人隔幽冥念未蠲，倏来入梦信因缘。虎丘旧有三生石，愿觅生公一问禅。
次麻竹师孝廉见赠原韵即以书感
作者：彭玉麟
朝代：清

无复军中唤史都，空留余恨失吞吴。只缘竖子无长策，不是彭郎误小姑。大纛高牙看无引，奔狼突豕任长驱。唾壶击碎寻常事，一日愁浇酒百壶。
泊甘棠湖雨后看庐山五老峰
作者：彭玉麟
朝代：清

匡庐峰，何葱茏，五老秀削青芙蓉。嵚崎屴崱凌长空，雁行排列舒芙蓉。虬藤蜷木如扶筇，苍颜绿发苔蒙茸。远看伛偻复龙钟，近看挺拔秀且雄。我家南岳依祝融，曾登泰贷与华嵩。不见湖光万顷扩其胸，不见洪涛巨浸当其冲。此峰不独飞泉鸣琴声淙淙，更有汪洋灏瀚鄱阳湖水飞银龙。闻说上有千年桃花红，几欲凌空飞到天池最上重。大呼匡庐处士同去寻仙踪，振衣千仞长啸开群聋。
泰山联
作者：彭玉麟
朝代：清
体裁：联

我本楚狂人，五岳寻山不辞远；地犹邹氏邑，万方多难此登临。
游兰亭有感
作者：彭玉麟
朝代：清

旧日兰订不可寻，频教胜会忆山阴。空留一纸昭陵帖，孰嗣千秋典午音。殇短彭长今昔感，风流云散盛衰心。我来舅氏皆零落，凭吊荒烟泪满襟。
游匡庐晓行太阳山白鹤峰道中，次李少荃韵
作者：彭玉麟
朝代：清

月破松梢晓，诗吟马上秋。
凉风侵帽角。
曙色淡鞭头。
树影连村合，泉声咽石流。
山花红夹道，揽辔任勾留。
遥峰飞白鹤，野趣逼天真。
境僻风尘壑，山高月近人。
炊烟横鸟道，晓雾暗车尘。
莫动悲秋感，丹枫别有春。
游匡庐晓行太阳山白鹤峰道中，次李少荃韵
作者：彭玉麟
朝代：清

月破松梢晓，诗吟马上秋。凉风侵帽角，曙色淡鞭头。树影连村合，泉声咽石流。山花红夹道，揽辔任勾留。遥峰飞白鹤，野趣逼天真。境僻风尘壑，山高月近人。炊烟横鸟道，晓雾暗车尘。莫动悲秋感，丹枫别有春。
游匡庐晓行太阳山白鹤峰道中，次李少荃韵·其一
作者：彭玉麟
朝代：清
体裁：五言律诗

月破松梢晓，诗吟马上秋。凉风侵帽角，曙色淡鞭头。树影连村合，泉声咽石流。山花红夹道，揽辔任勾留。
游匡庐晓行太阳山白鹤峰道中，次李少荃韵·其二
作者：彭玉麟
朝代：清
体裁：五言律诗

遥峰飞白鹤，野趣逼天真。境僻风尘壑，山高月近人。炊烟横鸟道，晓雾暗车尘。莫动悲秋感，丹枫别有春。
牙屯堡军夜
作者：彭玉麟
朝代：清

堠火横烧烈焰红，敌人四面路皆通。心惊刁斗连宵击，腰击椰瓢屡日空。野灶烟炊苗妇笋，营门月冷武侯松。夜深巡视三军睡，头枕征鞍手挽弓。
羊城军中有感二首·其一
作者：彭玉麟
朝代：清
体裁：七言律诗

日南荒徼阵云开，喜得将军破敌来。扫荡妖氛摧败叶，惊寒逆胆夺屯梅。电飞宰相和戎惯，雷厉班师撤战回。不使黄龙成痛饮，古今一辙使人哀！
羊城军中有感二首·其二
作者：彭玉麟
朝代：清
体裁：七言律诗

数凭天定理难伸，九仞功亏咎在人。一旦休兵骄敌气，千秋误国恨庸臣。屡容抗疏惭无状，不罪奸谀许自新。华夏最行宽大政，四夷犬性几时驯？
肃清江西全省
作者：彭玉麟
朝代：清

年来浩劫满洪都，郡县收回六十余。狐兔妖氛消蠡水，鲸鲵孽浪静鄱湖。桃花岑旧飞红雨，桑落洲新长绿芜。惟有疲民苏未易，不堪庚癸岁频呼。
肃清洞庭湖
作者：彭玉麟
朝代：清

岳阳楼外草萋迷，战舰横飞耀彩霓。犀甲雄吞云梦北，鸦军劲扫洞庭西。重湖八百潜蛟蜃，孽浪三千靖鲔鲵。遥见君山青一点，湘妃庙冷杜鹃啼。
胜棋楼联
作者：彭玉麟
朝代：清
体裁：联

王者五百年，湖山具有英雄气；春光二三月，莺花合是美人魂。
自题退省庵联
作者：彭玉麟
朝代：清
体裁：联

大地少闲人，谁能作风月嘉宾，湖山贤主；六桥多胜迹，我爱此荷花世界，鸥鸟家乡。
自题退省庵联
作者：彭玉麟
朝代：清
体裁：联

浮生若梦谁非寄；到处能安即是家。
西湖三潭印月联
作者：彭玉麟
朝代：清
体裁：联

两岸凉生菰叶雨；一亭香透藕花风。
西湖平湖秋月联
作者：彭玉麟
朝代：清
体裁：联

凭栏看云影波光，最好是红蓼花疏，白苹秋老；把酒对琼楼玉宇，莫孤负天心月到，水面风来。
西湖林汝霖墓联
作者：彭玉麟
朝代：清
体裁：联

劲节冷梅花，丛祠抔土足千古；芳邻结孤屿，处士忠臣是一家。
谒余忠宣公墓
作者：彭玉麟
朝代：清

英风凛冽赤心存，皖伯台前庙貌尊。七载孤城余战血，千秋祀典慰忠魂。寒森墓道松楸老，声咽江流草木昏。请向大观亭畔看，一池清洁水常温。
贞女行
作者：彭玉麟
朝代：清

衡山深而幽，湘水净而绿。山幽何足奇，水净何足录。此中毓秀灵，女贞森朴棫。马冯旧朱陈，儿女新如玉。丝罗结丝罗，朱绳牢系足。亲友偕欢欣，共道姻缘夙。公子佳翩翩，文采光离陆。鸾交已定期，无何乖凤卜。二竖忽为灾，阿郎疾危蹙。修文赴玉楼，红丝命难续。噩耗来女家，父母各瞠目。女已测知之，趋向膝前伏。哽咽低致词，女自知薄福。双亲为妇心，百身莫能赎。曾读《柏舟》篇，毋使歌《黄鹄》。前闻郎疴沈，女已思之熟。许女归始平，百苦甘茕独。否则不求生，但求命绝速。阖家苦难言，悲伤惨骨肉。父信女心坚，母知女志笃。唯唯各相应，女起身反屋。脱却锦绣襦，登舆去匆促。血泪入冯门，即易斩衰服。父母偕弟昆，奔送多姻族。惨目最伤心，捧言拜花烛。观者千百人，同声齐一哭。嗟嗟彼美姝，至情自有属。谁说古共姜，今世睹难复。谁说劲草无，扶风有贞木。志同金石坚，从绳不能曲。心同冰雪清，飞尘不能黩。鬼神为之欣，天地为之肃。冯郎木主成，往拜我斋宿。名教古今尊，理难语流俗。不吊而往贺，庶几有感触。广文诸先生，名篇灿绮縠。黄堂太守贤，彤管扬清馥。御史大中丞，缘情申奏犊。飞骑达天庭，褒嘉无愧恧。纶綍颁煌煌，绰楔竖矗矗。百年虽苦心，千秋留芳躅。贤贞自不磨，劲节谁与角。青青衡山松，猗猗湘水竹。
贼平后喜少皋胞弟归来
作者：彭玉麟
朝代：清

雁序分飞二十年，中间踪迹两茫然。池塘春草添新梦，伯仲埙篪续旧缘。秦岭路因烽火隔，秣陵月为弟兄圆。鹡鸰往事伤回首，话到酸辛泪自涟。
退省庵联
作者：彭玉麟
朝代：清
体裁：联

尽此一寸心，与点缀湖光山色；收拾数间屋，尽勾留墨客骚人。
退省庵联
作者：彭玉麟
朝代：清
体裁：联

退食有馀闲，当载酒人来，莫辜负万顷波光，四围山色：临流无俗虑，着采莲船去，只听得一声渔唱，几杵钟声。
送别杨弼卿茂才
作者：彭玉麟
朝代：清

《阳关》唱罢暮鸦飞，万里江天夕照微。双桨划开湘水绿，岳云满载一船归。
都门晓发
作者：彭玉麟
朝代：清

浥露上征鞍，鸡声唱未残。新诗吟短句，旧梦醒长安。马铎鸣霜冷，车帘透月寒。早朝风景在，回首五云端。
采石太白楼联
作者：彭玉麟
朝代：清
体裁：联

到此莫题诗，谁个敢为学士敌；偶然去捉月，我来甘拜酒仙狂。
金陵湖南会馆联
作者：彭玉麟
朝代：清
体裁：联

栋梁萃杞梓楩楠，带来衡岳春云，荫留吴地；支派溯沅湘资澧，分得洞庭秋月，照澈秦淮。
锁江亭联
作者：彭玉麟
朝代：清
体裁：联

忠臣魂，烈士魄，英雄气，名贤手笔，菩萨心肠，合古今天地之精灵，同此一山结束；蠡水烟，湓浦月，浔江涛，马当斜阳，匡庐瀑布，挹南北东西之胜景，全凭两眼收来。
门联
作者：彭玉麟
朝代：清
体裁：联

绝少五千柱腹撑肠书卷；只余一副忠君爱国心肝。
题黄鹤楼
作者：彭玉麟
朝代：清
体裁：联

星斗摘寒芒，古今谁具摩天手；乾坤流浩气，霄汉常悬捧日心。
黄河北渡漫兴
作者：彭玉麟
朝代：清

赤滚神河浪，黄飞大漠沙。月昏啼怪鸟，风急乱寒鸦。野店芦为屋，荒村水当茶。一镫青旅馆，有客梦还家。
黄鹤楼官胡二公祠联
作者：彭玉麟
朝代：清
体裁：联

本血忱一片，为国家整顿乾坤，三千里扫荡纵横，功在大江南北；共患难十年，羡我公完全忠孝，亿万姓悲歌感泣，恩流汉水东西。
黄鹤楼联
作者：彭玉麟
朝代：清
体裁：联

心远天地宽，把酒凭栏，听玉笛梅花，此时落否；我辞江汉去，推窗寄慨，问仙人黄鹤，何日归来。
城隍庙联
作者：彭玉麟吴坤修
朝代：清
体裁：联

任凭你无法无天，到今孽镜悬时，还有胆否；须知我能宽能恕，且把屠刀放下，回转头来。
怀王辰若夫人
作者：彭琬
朝代：清
体裁：七言律诗

湖上烟生碧树枝，柴扉昼掩落花时。何当得睹双文貌，堪羡擎来道蕴诗。曲径茶香留夜月，朱栏鸟下看围棋。三春风雨愁深浅，病骨支离无限思。
怀王辰若夫人
作者：彭琬
朝代：清

湖上烟生碧树枝，柴扉昼掩落花时。何当得睹双星貌，空羡擎来道韫诗。曲径茶香留夜月，朱栏鸟下看围棋。三春风雨愁深浅，病骨支离无限思。
锦堂春
作者：彭琬
朝代：清

莫云别未三秋，见月几番圆缺。自思量有限柔肠，惹闷怀千叠。灯花夜夜灰心，喜鹊朝朝饶舌。惟有杜鹃知我意，向枝头啼血。
一寸金·十姊妹花，呈玉映女兄作
作者：彭琰
朝代：清

绣屋银屏，生小连枝开取。笑昭阳、合德空传，双绝二乔，倾国输他未字。林下标风致，论才貌、谁甘第二。闺中费、几许平章，连普添枝上花史。只数排行，难分娣姒，红颜总相似。便成都眉样，装成一色，回心词艳，香分何处。恼乱探花史，原只合、花间序齿。殊非是，十八封姨，花信知同乳。
九日
作者：彭琰
朝代：清

鸣蝉无语恋寒枝，正是登高病起时。忙里不知秋色老，青山红树夕阳垂。佳节徒增寥落心，秋空无雨昼阴阴。年华不似愁依旧，寂寂幽庭听远砧。
九日·其一
作者：彭琰
朝代：清

鸣蝉无语恋寒枝，正是登高病起时。忙里不知秋色老，青山红树夕阳垂。
九日·其二
作者：彭琰
朝代：清

佳节徒增寥落心，秋空无雨昼阴阴。年华不似愁依旧，寂寂幽庭听远砧。
怀王辰若夫人
作者：彭琰
朝代：清

碧草萋迷接柳枝，匆匆良晤夕阳时。纤眉画就春山色，素纸裁成白雪诗。风送花香沾去袂，鸟啼竹径冷残棋。归来静掩閒庭月，欲向清光寄所思。
病春
作者：彭琰
朝代：清

半帘垂柳夕阳斜，香冷閒窗日便赊。莫道朝来不憔悴，撩人偏恨牡丹花。
病春
作者：彭琰
朝代：清
体裁：七言绝句

半帘垂柳夕阳斜，香冷閒窗日更赊。莫道朝来不憔悴，撩人偏恨牡丹花。
书余旬甫诗册后
作者：彭瑞毓
朝代：清

冬寿沈沦江湖里，孝长黄楼皆早死。山川黯淡风流歇，吾楚才人今已矣。旬甫读书破万卷，旬甫游踪涉万里。两袖清风一卷诗，泰华之云东海水。当是造物不欲坠斯文，故发英奇特生子。又不令子乘雕鹗，冠獬豸，穷途偃蹇老其身，侘傺悲歌谁实使。昨日乘兴来长安，今朝掩面归桑梓。吁嗟乎！先生遭际只如此，我辈立朝纡青紫。
于蕃兄以《鹤楼又见》诗书盛恒山扇上，且跋云“持示家弟”，因次韵奉寄
作者：彭瑞毓
朝代：清
体裁：七言律诗

堪笑仙人跨鹤游，再游应亦愧斯楼。空传紫驭闻三扣，不救红羊展一筹。大别几经迷汉渚，长江依旧向东流。归来未信沧桑事，但恨扶筇雪满头。
巫峡雨望
作者：彭瑞毓
朝代：清

白云与我分青山，冰纨半掩香螺鬟。藐姑相望不相见，仙风吹泪空斓斑。林昏谷暗波浪起，猿鸟悲啼鱼鳖喜。天道阴晴那可知，会见朝暾照窗几。
杨柳桥、范符堂两先生置酒于洪山宝通寺，邀费云阶、袁筱庵、范衡甫及余作踏青之游，归途遇雨，得诗四首·其一
作者：彭瑞毓
朝代：清
体裁：五言律诗

麦田闹蛙鼓，绿柳藏朝暾。幽人载美酒，约我出东门。入寺钟犹寂，登塔云可扪。山僧知客到，方丈具鸡豚。
杨柳桥、范符堂两先生置酒于洪山宝通寺，邀费云阶、袁筱庵、范衡甫及余作踏青之游，归途遇雨，得诗四首·其三
作者：彭瑞毓
朝代：清
体裁：五言律诗

隔岸闻鸠唤，轻雷傍九霄。云来花影寂，雨过水声遥。树密炊烟杳，凉生酒力消。肩舆过陇畔，蓑笠隐烟苗。
杨柳桥、范符堂两先生置酒于洪山宝通寺，邀费云阶、袁筱庵、范衡甫及余作踏青之游，归途遇雨，得诗四首·其二
作者：彭瑞毓
朝代：清
体裁：五言律诗

开轩挹爽气，把酒话沧桑。作赋推唐杰，长歌笑楚狂。有舟思共隐，无雪卧犹凉。恰似登高日，邀来费长房。
杨柳桥、范符堂两先生置酒于洪山宝通寺，邀费云阶、袁筱庵、范衡甫及余作踏青之游，归途遇雨，得诗四首·其四
作者：彭瑞毓
朝代：清
体裁：五言律诗

冒雨行不得，仆夫道上哗。相将越陇亩，避入野人家。轻袷侵肌湿，方巾折角斜。老农迎客笑，甘雨赖随车。
登黄鹤楼
作者：彭瑞毓
朝代：清
体裁：五言律诗

春雨晚方霁，春山面面开。茶烟依鹤去，铃铁语风来。岸远人都小，碑残字待猜。江声与笛韵，落尽岭头梅。
迎江寺题壁
作者：彭瑞毓
朝代：清

皖东佳寺倚崔嵬，千里征愁到此开。绕塔云烟平地起，隔江风雨送秋来。百年战垒歌三叠，万古河山酒一杯。欲向西城拜祠宇，鱼龙寂寞晚潮哀。
挽彭玉麟联
作者：彭申甫
朝代：清
体裁：联

开英雄局面而奇，定江定湖又定淮，威名擅寰区，止余瀛海未宾，犹是武侯遗憾；处名利溺人之会，辞富辞荣更辞位，清节昭今古，每跂衡云在望，如挹长源高风。
挽郭嵩焘联
作者：彭申甫
朝代：清
体裁：联

同时之辈若流，顾我颓唐偏后死；交道从来似水，多君激厉正相亲。
坡仙亭
作者：彭祖润
朝代：清
体裁：联

北宋西蜀，苏东坡中年南贬时笔迹；白纸黑墨，拓黄州赤壁青石上梅花。
庚辰六月入都重过旧第有感
作者：彭祖润
朝代：清

萍踪飘泊几经春，老屋重过倍怆神。自种梅花已如客，惯来燕子尚窥人。红尘依旧嘶马，绿野苍凉卧石麟。二十余年歌哭地，不堪回首话前因。
庚辰六月入都重过旧第有感
作者：彭祖润
朝代：清
体裁：七言律诗

萍踪飘泊几经春，老屋重过倍怆神。自种梅花已如客，惯来燕子尚窥人。红尘依旧嘶骢马，绿野苍凉卧石麟。二十余年歌哭地，不堪回首话前因。
蜃楼歌
作者：彭祖润
朝代：清

东海微明日将出，水天渺渺昏晓割。轻舟机轴镜中行，疾如飞鸟来空阔。瞥见长城雉堞堆，千门万户洞然开。六街扰扰隔烟雾，人影憧憧往复来。楼阁玲珑半隐现，分明阊阖开宫殿。云母明窗扇扇排，卷帘红袖窥真面。觚棱铁马迎风鸣，仿佛漏声催晓箭。无何华屋变长林，万干千株罨绿阴。柳浪欲迷幺凤采，松涛还泻老龙吟。忽然变幻成岩壑，瑰奇宛似五丁凿。森森石笋撑青冥，朵朵芙蓉悬碧落。迷离恍恍心忡忡，人间世变将无同。大千形质终消灭，惟有滔滔流不穷。
游中岩
作者：彭端淑
朝代：清

上岩欲倚天，下岩欲拔地。中岩尤突兀，横插两崖际。溪泉直复纡，流韵幽以邃。苍藤仗老树，近绿将日蔽。咳唾有猿惊，拍手观鱼戏。钟磬度杳冥，断续出烟寺。山奇赤亦古，径僻罕人至。吾慕苏髯公，千载见遗字。赤壁走龙蛇，不随风雨替。探奇兴不穷，访古性所嗜。回首觅归途，谷口白云闭。
霸陵道中
作者：彭端淑
朝代：清

日久行无色，马隤气不骄。秋风清渭水，衰草霸陵桥。客路惊寒近，乡山入梦遥。不堪回首计，发白已萧萧。
{石枭}矶孙夫人庙
作者：彭绍升
朝代：清

玉佩云旗下碧穹，寒矶日落冷青枫。贞心不梦荒山雨，浊浪常流古庙风。降表忽闻传邺下，义师谁见定关中。苍茫家国无穷泪，洒向空江怨吕蒙。
即事
作者：彭绍升
朝代：清

庭前有遗粟，鸟雀共欣欣。回首见人影，翻然入远云。机心如得尽，万物可同群。到处春风里，何人不共君。
将出都门留别彭衣春韩公复李西园罗台山
作者：彭绍升
朝代：清

我怀江海意，未免念离群。落叶辞庭树，秋山带暮云。春明同作客，樽酒更酬君。为有平生事，行藏了不分。
谒二姜先生祠
作者：彭绍升
朝代：清

飘零雁羽共残生，谏草空传千载名。九死流离君父痛，一生患难弟兄情。莱阳归去余荒戍，吴国淹留剩老兵。虎阜山头荐蘋藻，风流应共首阳清。
偶成
作者：彭绍宗
朝代：清

主圣臣斯直，朝阳见一鸣。渊冲虚海纳，戆挚惧天倾。绝绮鲛鮹贝，销春杜曲莺。光芒逼星象，觳觫始魂惊。立法先亲贵，危言倚诤臣。匪躬忧独切，信道谅弥伸。湛剑留犀槛，欧刀迟玉津。正嗟如晦久，不已曙将晨。肺腑关休戚，然眉忘剥肤。希求不龟药，空网大秦珠。逆颔偏婴怒，移山未愈愚。精诚动昭鉴，瘖挢应惭吁。谏议邦之重，酬知国士尊。烧车才僇仆，折槛匪褫藩。世变今滋异，神寒可具论。台垣真补阙，妄拟撤严樊。
偶成·其一
作者：彭绍宗
朝代：清

主圣臣斯直，朝阳见一鸣。渊冲虚海纳，戆挚惧天倾。绝绮鲛鮹贝，销春杜曲莺。光芒逼星象，觳觫始魂惊。
偶成·其三
作者：彭绍宗
朝代：清

肺腑关休戚，然眉忘剥肤。希求不龟药，空网大秦珠。逆颔偏婴怒，移山未愈愚。精诚动昭鉴，瘖挢应惭吁。
偶成·其二
作者：彭绍宗
朝代：清

立法先亲贵，危言倚诤臣。匪躬忧独切，信道谅弥伸。湛剑留犀槛，欧刀迟玉津。正嗟如晦久，不已曙将晨。
偶成·其四
作者：彭绍宗
朝代：清

谏议邦之重，酬知国士尊。烧车才僇仆，折槛匪褫藩。世变今滋异，神寒可具论。台垣真补阙，妄拟撤严樊。
折槛行
作者：彭绍宗
朝代：清

阴薶六幕昏如织，沈沈不醒日无色。神珠辟雾犀辟尘，冥搜海岳苦难得。雄虺腾云掉九首，㹞㹞乳虎愁生翼。白昼纵横狎罔两，帝关欲叩羌敢测。砉然一击晶宇开，震爚精光荡环蚀。瑶花恣春浑烂缦，天魔旋舞迷终极。瀛壶火齐木难多，宝气翻空烧成墨。毛举爬搔等閒事，电掣霆飞乃惊殛。盖高属耳真聪睿，鉴诉虮臣剖胸臆。华盖周遭拱卫森，四顾台衡离差忒。昨闻王良鞭骑驷，今见中台朗司直。吁嗟丘貉百年身，钟漏纷縜亦云惑。愿弹柱后惠文冠，衮补都规仲山职。
挽张百熙联
作者：彭绍宗
朝代：清
体裁：联

治安策大计所关，行议动天咨，革矣相望中使问；忧国引求材已任，遗言弗私恤，萧然倍见老臣心。
旌赠道衔四川崇庆知州理斋常君殉节诗
作者：彭绍观
朝代：清

维昔岁丁丑，与君同甲科。文章脱手成，列宿心胸罗。长身擅骑射，论史如悬河。爱君性豪迈，得藉他山磨。一别逾十年，远宦到蜀巴。侧闻循吏声，善政真无苛。麦献两岐瑞，衢遍五裤歌。百里既悦服，上考应褒嘉。其时两金川，妄跳井底蛙。王师劳挞伐，列幕屯坡陀。檄君专转粮，三岁军无哗。绩最擢州牧，留以守饷车。逆酋肆狡诈，恃险奋鼠牙。夜伺昔岭营，徒党纷如麻。君知势不支，大呼挺镆铘。连斫数贼首，贼众惊且呀。嗟哉寡敌众，嚼齿不自亚。□期马革裹，誓作厉鬼诃。立节酬国恩，馀勇干云霞。文臣乃如此，稽古何以加。睢阳气浩浩，常山郁峨峨。义烈堪鼎足，史册千秋誇。将军天上来，无敢遁六骡。大功既告蒇，磔彼群幺䯢。旌忠为建祠，给帑恤君家。赠官特荫子，继起皆菁莪。令名垂不朽，慰报亦已多。瓣香招毅魂，归来天之涯。
停云四章赠允初
作者：彭绩
朝代：清

霭霭停云，悠悠我思。袭我春服，好风时吹。我征聿至，乃入园扉。鸟鸣嘉木，鱼跃清池。其物欣欣，其人在斯。
停云四章赠允初
作者：彭绩
朝代：清

霭霭停云，悠悠我思。袭我春服，好风时吹。我征聿至，乃入园扉。鸟鸣嘉木，鱼跃清池。其物欣欣，其人在斯。我息其庐，话言《诗》《书》。寒葵载刈，旨酒盈壶。以觞以咏，其乐于于。凄凄风雨，笥衣授余。乃空汝床，曰安我居。飘风及雨，诘旦乃已。我晨斯兴，于阁间止。阅彼南亩，实活我士。和泽之降，河水瀰瀰。息彼黄牛，我心之喜。庭列松篁，日翳轩窗。有鸟于飞，好音旁皇。薄言旋反，寻乐未央。嘉子栖迟，好学无荒。问我瑶华，心焉弗忘。
停云四章赠允初
作者：彭绩
朝代：清
体裁：四言诗

霭霭停云，悠悠我思。袭我春服，好风时吹。我征聿至，乃入园扉。鸟鸣嘉木，鱼跃清池。其物欣欣，其人在斯。（一章）我息其庐，话言《诗》《书》。寒葵载刈，旨酒盈壶。以觞以咏，其乐于于。凄凄风雨，笥衣授余。乃空汝床，曰安我居。（二章）飘风及雨，诘旦乃已。我晨斯兴，于阁间止。阅彼南亩，实活我士。和泽之降，河水瀰瀰。息彼黄牛，我心之喜。（三章）庭列松篁，日翳轩窗。有鸟于飞，好音旁皇。薄言旋反，寻乐未央。嘉子栖迟，好学无荒。问我瑶华，心焉弗忘。（四章）
幽兴贻任文田
作者：彭绩
朝代：清

清钟动幽兴，日暮薜衣寒。寂寂入松路，遥遥分翠峦。白云茅屋润，黄叶野秋乾。想见高人坐，孤琴时一弹。
戏简族子葆元
作者：彭绩
朝代：清

观君如有得，意色尚孩重。身隐南园内，家贫五字中。新年从幼识，旧姓此生同。何不时来过，门前道路通。
晓霁
作者：彭绩
朝代：清

清风散涔云，初日照高树。残花石上委，微溜田间注。人语杂禽言，一帆开野渡。
桃花源诗
作者：彭绩
朝代：清

秦帝控长驾，略地到天边。侈心日以广，惟寿非力延。楼船载徐市，海岛寻神仙。神仙何茫茫，使者亦不旋。岂知寰区内，乃有桃花源。桃源独无依，自在如云烟。花开始皇时，水流太元间。耆稚皆欢喜，世世还复然。何人此问津，作记世共传。
梦游山泽间得照水景不乾句既寤为赋是诗
作者：彭绩
朝代：清

绝境所未到，魂梦来盘桓。当风形易脆，照水景不乾。草芽出春气，松荫生暮寒。言咏坐盘石，泠泠古琴弹。方欣隔嚣滓，寐觉为感叹。誓将山泽处，州府不来还。
步月
作者：彭绩
朝代：清

碎碎北飞雪欲尽，完完东上月无群。独来清野遥然步，万景千声一见闻。
登灵岩
作者：彭绩
朝代：清

秋殿闭空香，天风吹高岭。身立松景寒，目荡湖光冷。
虎丘暮归
作者：彭绩
朝代：清

林壑忽焉暝，归心鸟共飞。日将万景落，云载一峰归。入市乱镫照，前村驱犊稀。行行蓬屋近，草露晃秋衣。
挽左宗棠联
作者：彭绪烈
朝代：清
体裁：联

巨眼空天下，把滔滔世界，一力挽回，不愧当朝巨手；忠气到弥留，将件件军机，全行定去，真个非常忠肝。
春游杂吟次赵秋谷前辈韵
作者：彭维新
朝代：清

冱寒蕴元化，酿此无边春。光风洗黯黭，老物呈鲜新。遥山突入户，半壁青嶙峋。晴空云霭霭，碧沼波鳞鳞。乐意到鱼鸟，飞泳群相亲。农事以时举，钱镈亦已陈。林间鸣社鼓，陌上扶醉人。升平太和遍，何处容郁堙。洗眼待春归，一疗诗才馁。翻醉看花觞，宿醒连不解。红紫纷迷离，到处空眙骇。何限轮蹄尘，误逐繁缛彩。冲漠司化机，畴其觅真宰。岁晚冰雪攒，众卉泯无迹。一自春风来，是处草痕碧。桃杏矜艳阳，倚笑东郊陌。习经寒与暄，独有旧松柏。甘避踏花尘，云烟共朝夕。繁枝簇蓓蕾，东风为吹开。烂漫曾几时，片片飞绿苔。开落皆东风，昧者纷疑猜。芳时异摇落，胡为有隳摧。君看苍岩树，荣悴何预哉。三月春浩浩，杨柳披清池。依依缀柔叶，袅袅垂长丝。游人就帷幄，词客吟葳蕤。不愿蒙顾盼，愿勿攀折之。攀折亦易尽，来岁无好枝。繁英已缤纷，花风未吹楝。今岁桐叶增，化工不肯倦。密树百啭莺，画梁双归燕。富儿罗荤膻，闭户开广宴。独有静观人，早识东风面。筇枝收将归，阳春在吟卷。
春游杂吟次赵秋谷前辈韵·其一
作者：彭维新
朝代：清

冱寒蕴元化，酿此无边春。光风洗黯黭，老物呈鲜新。遥山突入户，半壁青嶙峋。晴空云霭霭，碧沼波鳞鳞。乐意到鱼鸟，飞泳群相亲。农事以时举，钱镈亦已陈。林间鸣社鼓，陌上扶醉人。升平太和遍，何处容郁堙。
春游杂吟次赵秋谷前辈韵·其三
作者：彭维新
朝代：清

岁晚冰雪攒，众卉泯无迹。一自春风来，是处草痕碧。桃杏矜艳阳，倚笑东郊陌。习经寒与暄，独有旧松柏。甘避踏花尘，云烟共朝夕。
春游杂吟次赵秋谷前辈韵·其二
作者：彭维新
朝代：清

洗眼待春归，一疗诗才馁。翻醉看花觞，宿醒连不解。红紫纷迷离，到处空眙骇。何限轮蹄尘，误逐繁缛彩。冲漠司化机，畴其觅真宰。
春游杂吟次赵秋谷前辈韵·其五
作者：彭维新
朝代：清

三月春浩浩，杨柳披清池。依依缀柔叶，袅袅垂长丝。游人就帷幄，词客吟葳蕤。不愿蒙顾盼，愿勿攀折之。攀折亦易尽，来岁无好枝。
春游杂吟次赵秋谷前辈韵·其六
作者：彭维新
朝代：清

繁英已缤纷，花风未吹楝。今岁桐叶增，化工不肯倦。密树百啭莺，画梁双归燕。富儿罗荤膻，闭户开广宴。独有静观人，早识东风面。筇枝收将归，阳春在吟卷。
春游杂吟次赵秋谷前辈韵·其四
作者：彭维新
朝代：清

繁枝簇蓓蕾，东风为吹开。烂漫曾几时，片片飞绿苔。开落皆东风，昧者纷疑猜。芳时异摇落，胡为有隳摧。君看苍岩树，荣悴何预哉。
晋水源次汪文升前辈题难老泉韵
作者：彭维新
朝代：清

石根微漾散轻漪，蓦涧奔泷势绝奇。万斛豗訇工吐纳，一泓清浅受须眉。机舂处处飙轮激，水耨村村地脉移。流入汾河便泥滓，殷勤看取出山时。
次韵郑鱼门秋夕书感
作者：彭维新
朝代：清

午夜凉飙生，秋声惊坐寐。月色盈中庭，桐阴减半砌。志士感时节，繁忧浩无际。碧宇河汉横，寥廓绝纤翳。太虚本澄明，尘劳徒敝敝。人心有天游，胡为自胶戾。贳酒不尽饮，旅颜成半酡。世味间愈淡，夜吟秋更多。蟋蟀无意绪，苦效商声歌。我听犹丝管，翻赖蠲宿疴。篆烟静不散，井水寒无波。烛光荧棐几，圣籍纷骈罗。
次韵郑鱼门秋夕书感·其一
作者：彭维新
朝代：清

午夜凉飙生，秋声惊坐寐。月色盈中庭，桐阴减半砌。志士感时节，繁忧浩无际。碧宇河汉横，寥廓绝纤翳。太虚本澄明，尘劳徒敝敝。人心有天游，胡为自胶戾。
次韵郑鱼门秋夕书感·其二
作者：彭维新
朝代：清

贳酒不尽饮，旅颜成半酡。世味间愈淡，夜吟秋更多。蟋蟀无意绪，苦效商声歌。我听犹丝管，翻赖蠲宿疴。篆烟静不散，井水寒无波。烛光荧棐几，圣籍纷骈罗。
游峡山飞来寺
作者：彭维新
朝代：清

涧草沾泥涩，频疑过尘群。中峰时一雨，初地更层云。磴仄藤根护，崖开树影分。香台行渐近，疏磬隔林闻。
游峡山飞来寺
作者：彭维新
朝代：清
体裁：五言律诗

涧草沾泥涩，频疑过鹿群。中峰时一雨，初地更层云。磴仄藤根护，崖开树影分。香台行渐近，疏磬隔林闻。
碧泉岩
作者：彭维新
朝代：清

兹崖韫高德，不欲矜有余。盈腹贮乳水，纤罅鸣佩琚。夏润冬不缩，点滴均数疏。一线下云窦，汇入芙蓉渠。镜澄天在水，中无惊饵鱼。曾洗仙药鼎，时溅游人裾。绿苔有新意，丹壁无宿于。窄厂足容膝，可以读吾书。稚松匝戢戢，好风来徐徐。茶铛近挹取，小啜尘虑袪。流润历千劫，应有神物居。何当作霖雨，及时起焦枯。
赠姜渔台
作者：彭维新
朝代：清

累月经年悭一画，画成著墨却无多。由来能事参玄化，山吐云岚水涌波。曾闻还绢恼金吾，亡命东瓯几载逋。毕竟恕先难免俗，富人犹得放鸢图。
赠姜渔台·其一
作者：彭维新
朝代：清

累月经年悭一画，画成著墨却无多。由来能事参玄化，山吐云岚水涌波。
赠姜渔台·其三
作者：彭维新
朝代：清

曾闻还绢恼金吾，亡命东瓯几载逋。毕竟恕先难免俗，富人犹得放鸢图。
赠姜渔台·其二
作者：彭维新
朝代：清

欹檐短壁欻风雷，摄得龙湫雁荡来。顾虎头厨防赚取，题诗自诡赠渔台。作《龙雁图》甚奇，恐人攫取，题诗其上，诡署姜璜赠渔台。
题青墩卷
作者：彭维新
朝代：清

一束枯骸尽泪痕，崎岖招得未归魂。北邙高冢麒麟卧，输尔农家有子孙。泉下团圞宿恨蠲，墓门夜月罢啼鹃。即今寒食青墩路，水木迷濛六十年。
题青墩卷·其一
作者：彭维新
朝代：清

一束枯骸尽泪痕，崎岖招得未归魂。北邙高冢麒麟卧，输尔农家有子孙。
题青墩卷·其二
作者：彭维新
朝代：清

泉下团圞宿恨蠲，墓门夜月罢啼鹃。即今寒食青墩路，水木迷濛六十年。
关岭歌
作者：彭而述
朝代：清
体裁：古风

至今蜀汉历千年，山腰犹存马跑泉。飞流溅沫万顷碧，古树阴森响霹雳。穹然山椒半亩宫，野老俎豆岁时同。
再登黄鹤楼
作者：彭而述
朝代：清
体裁：七言律诗

飞楼缥缈著江干，霜鬓登临记往年。隔岸春城来槛外，乱帆斜日到尊前。山连秦蜀开荆甸，水下东南尽楚天。回首沧桑生感慨，孙刘兴废几茫然。
再登黄鹤楼
作者：彭而述
朝代：清

飞楼缥缈著江干，霜鬓登临记往年。隔岸春城浮槛外，乱帆斜日到樽前。山连秦蜀开荆甸，水下东南尽楚天。回首沧桑生感慨，孙刘兴废几茫然。
别滇中僚友之官粤西
作者：彭而述
朝代：清
体裁：七言律诗

二月春风已送寒，诏书昨日下长安。宦游不谓边城苦，远别其如知己难。孝武石鲸昆水动，日南铜柱海光寒。鹧鸪亭子梅花驿，万里征人马上看。
卫藩旧邸遇酒南将军
作者：彭而述
朝代：清
体裁：五言律诗

又是悲秋日，初筵动旅情。若能为楚舞，何处得秦声？翠羽当轩媚，红妆耀甲明。兴亡无限感，洒泪忽沾缨。
庚寅八月六日忆母
作者：彭而述
朝代：清
体裁：七言律诗

遗恨行舟阻太行，难堪此日又潇湘。安东未遂怜温峤，《党锢》无名耻范滂。万里依人空作客，十年遇主尚为郎。萧骚短鬓经秋日，雁杳江城忆故乡。
水调歌头·清明
作者：彭而述
朝代：清
体裁：词

二月行将尽，节序逼清明。昨朝骑马西舍，春酒醉宜城。芳草争青南陌，燕子初来华屋，此处幸无兵。绝裾思往事，老去泪纵横。平阳阪，汾水驿，铁戈声。归来千里旅榇，有子愧成名。屈指近当寒食，也插新坟杨柳，杜宇血三更。翘首禹山道，肠断若为情。
永宁州
作者：彭而述
朝代：清
体裁：五言律诗

才过鸡公背，还从象鼻行。云根一寺出，石髓乱溪鸣。岁月金钱费，关河铁马情。似闻南诏使，庙算欲休兵。
洞仙歌·乱后有感
作者：彭而述
朝代：清
体裁：词

艰难历尽，薄雪催双鬓。半世雕虫却成闷。问玄都观里，剩得刘郎几树桃，待他来时又尽。往日繁华地，绣户■，佳胜一朝付灰烬。叹南阳白水，万里旋归，城已破、萤火夜磷成阵。何处吊王孙，姑苏台、只有麋鹿存，无人寻问。
王似鹤按察之中州
作者：彭而述
朝代：清
体裁：七言律诗

弓鸣落日帝城边，节镇旌旗出使年。雪苑寒云梁殿阙，朱仙父老宋山川。十年水旱褰帷里，八郡疮痍画戟前。闻说宣房烦璧马，好从河伯问桑田。
筇竹寺
作者：彭而述
朝代：清
体裁：七言绝句

六诏彫残旧战场，青山无恙一松长。王孙老去荒祠在，颇耐兴亡是夕阳。
资孔驿
作者：彭而述
朝代：清
体裁：五言律诗

到此黔中尽，山巅两树存。香粳丛废寺，茅屋出孤村。人语华番杂，虫声远近喧。如何马太史，犹未识昆仑。
鄂渚别赵兴宁柱史之官滇南
作者：彭而述
朝代：清
体裁：七言律诗

春城烟雨酒盈卮，大别山前赋别离。黔郡犹传秦岁月，昆明应识汉旌旗。千盘路上槟榔坞，一线天开玳瑁池。他日益州来驿使，武昌云树足相思。
金人捧露盘·燕台怀古
作者：彭而述
朝代：清
体裁：词

记燕台，行乐处，满残红。正西山、烟雨濛濛。承天门外，绣袍锦带马如风。名姬买醉旗亭北，细吐雕龙。几何时，成雪鬓，铜驼在，棘丛中。乌衣巷、无复江东。五侯七贵，西风一夜响梧桐。海青嘹呖笳声起，泪洒英雄。
靖州别高将军
作者：彭而述
朝代：清
体裁：七言律诗

琥珀红灯醉眼明，两年把臂靖州城。天涯尊酒留书剑，海内烽尘老弟兄。万里旌旄犹在望，五溪风雨倍含情。东西咫尺苍梧水，握手还期在此行。
靖江废邸同诸君秋集
作者：彭而述
朝代：清
体裁：七言律诗

无情最是此中山，阅尽王孙只等闲。尚有高台堪命酒，兼逢胜侣一开颜。石鲸薜荔秋虫出，玉甃梧桐野鸟还。莫向西风增感慨，汉家楼阁暮云间。
鸡场别石昆圃
作者：彭而述
朝代：清
体裁：五言律诗

迟暮鸡为别，相看更一卮。他乡芳草路，瘴雨落花时。楚国军书满，昆明羽檄驰。可怜分手处，边月照罗施。
挽张之洞联
作者：彭聚星
朝代：清
体裁：联

童子何知，于词赋拔冠千军，当年持节岷峨，曾以诗书邀赏识；老成凋谢，与朝野同声一哭，此日垂名宇宙，犹余功德记贤良。
秋夕宣化道中作
作者：彭肇洙
朝代：清

向晚出南口，黄沙一掌平。凉风肃野草，孤月照边城。树老苍烟合，山寒白露清。人家秋色里，处处暮砧声。
停车八仙塘
作者：彭蕴章
朝代：清

岚光水色绕孤村，斜日停车傍寺门。雨后秋山蒸雾气，烧余衰草蚀霜痕。沙洲船泊橹声歇，鹫岭人稀鸟语喧。行过板桥红树外，一川碎石野泉吞。
寿阳相国以华岳图见赠赋谢
作者：彭蕴章
朝代：清

平生耽林壑，所志止一丘。岱宗曾登眺，四岳皆未游。投我《太华图》，公意在山陬。莲花三峰矗，气象何崒崷。其高五千仞，天半烟云收。下有茅龙躅，一去今千秋。金堂与石室，仙踪不可求。公从政事堂，解组言归休。当著谢公屐，名山胜景搜。蹉跎为恋阙，京国还羁留。我未遂初服，世故当分忧。何时携筇杖，长啸万峰头。披图坐嗟叹，仰望空悠悠。
议恤军营阵亡将士因思酿乱之由慨然有作
作者：彭蕴章
朝代：清

神州一统州县千，牧民所恃守令贤。去其害马群不乱，讽以佩犊善必迁。万户皆得安耕凿，颛蒙何至甘作奸。圣朝神武开王业，康熙戡乱文教宣。乾隆之季世丰盛，大臣黩货民力殚。民贫吏虐邪慝作，异端蜂起名白莲。环攻城邑掠村落，干戈纷扰楚陕川。嘉庆初元始渐息，师劳财匮幸释肩。朝廷特颁宽大诏，胁从罔治多矜全。大慝虽去莠民在，蘖芽旋复生其间。敛财或众亦多术，漫衍宇内五十年。亲民之官如传舍，但幸无事为苟安。岂无一二循良吏，诘奸锄暴不避难。徒搏终遭豺虎噬，无斧安得荆榛芟。请兵既恐坐激变，酿乱不如求罢官。因兹涂饰纲纪坏，甘贻后患忍目前。曹滑赵城乱相继，武冈崇阳复揭竿。削平虽赖施人力，成功得不归之天。其时奸邪犹畏法，王师所至如飞翰。自从言官禁海市，坐看万里鲸波掀。大将无功战士嬉，行军失律国纪干。官吏偷生尽恇怯，兵民无耻何责焉。所赖圣神德泽厚，如培颠木阅岁寒。环瀛十载疮痍复，金粟百万水旱蠲。维持国脉使可继，急苏民困销烽烟。今皇御宇崇名教，褒贤奖善茅如莲。儒臣进讲勤稽古，博士议礼凛奉先。心哀鸿泽逋赋豁，书达象胥番舶还。方期斯世俗淳美，胡图僻壤民梗顽。初闻桂岭啼枭鸟，旋见湘江游毒蟃。欃枪远指斗牛野，氛祲近逼析木躔。元戎屡易功未就，坚城叠破师无完。三年缺斨悯士苦，六月出车望帅旋。运筹帷幄臣无状，揽衣夙夜帝罔愆。良由墨吏养痈久，黄巾妖孽遍九寰。城狐社鼠声相应，诛戮不胜徒实繁。所惜驱来鹅鹳阵，如罴如虎皆桓桓。先轸入狄死犹壮，莫敖荒谷亦可怜。勒名金石吊英魄，极目疆场招断魂。司马旌功兼恤难，皇仁禄及其子孙。公等九京当瞑目，人生一梦如浮云。嗟余窃禄忝九列，委蛇曾无汗马勋。惟愿羽书奏三捷，得见剑戟消八埏。十年生聚邦本固，万方绥靖宪典宽。圣人垂拱民气乐，贤才辅治官勿瘝。倾否济屯在人事，自今以往当思艰。
读番禺张南山大令听松庐诗钞服其五言律之妙因题一首以仿佛其诗境云
作者：彭蕴章
朝代：清

仙山鹤一声，子晋下吹笙。碧月破天出，白云随地生。鸿毛轻太华，杯勺吸沧瀛。采药人间侣，金丹鍊不成。
远行篇
作者：彭蕴章
朝代：清

山行偏涉水，肩舆彳亍深。涧里水行若登山，篙师叫号上石滩。行四千里匝两月，一身常在山水窟。山水纠纷眉欲攒，黄尘翻使羡长安。扬鞭九陌平如砥，不识人间行路难。
送韬叔之浙江
作者：彭蕴章
朝代：清
体裁：七言律诗

闽峤归来道气存，弹冠贡禹漫同论。湖山早入诗人梦，烽火曾惊旅客魂。尚有绨袍怜范叔，休将布被笑公孙。金台后会知何日，且尽花前酒一尊。
题韬叔诗稿
作者：彭蕴章
朝代：清
体裁：五言律诗

盘硬昌黎句，翻新山谷诗。两贤生异代，只手在今兹。刮目三年学，倾心一字师。梦中谁授笔，使尔冠当时。
堂联
作者：彭蠡
朝代：清
体裁：联

向平婚嫁贫中毕；庾信文章老更成。
虔州
作者：彭蠡
朝代：清

去年寒食五羊山，今日春分章贡间。尽有渔樵陪杖履，不劳车马出江关。经过村落先谋酒，逢著莺花便解颜。闻说浮春池馆尽，荒烟瘦石水潺潺。
书屈陶合刻后
作者：彭襄
朝代：清

变风以后数灵均，彭泽天然见性真。对酒不忘书甲子，《怀沙》空自叹庚寅。滋兰九畹心偏远，采菊东篱句有神。五柳三闾异醒醉，何妨千载德为邻。
挽彭玉麟联
作者：彭见勋
朝代：清
体裁：联

数千里乞归养病，竟不起焉，料难免殿上君臣，咸哭国老；十余年建塾延师，亦孔殷矣，憾未见族中子弟，都振家声。
挽张之洞联
作者：彭觉先
朝代：清
体裁：联

鄂渚供差十六年，未报涓埃，渥承巽语褒嘉，惭滋老练；京华违侍三千里，倏传噩耗，固应天颜震动，痛失阿衡。
挽彭玉麟联
作者：彭觉先
朝代：清
体裁：联

再见难期，谁知哭别冬江，竟成永诀；定评何在，赢得讴思万户，足表孤忠。
挽彭玉麟联
作者：彭觉先
朝代：清
体裁：联

廊庙江湖四十年，不要钱，不要官，不要命，白水盟心，历往古来今，如公有几；饮食教诲廿二载，勉立德，勉立功，勉立言，缁帷垂训，愧承前启后，似我无能。
挽张之洞联
作者：彭述
朝代：清
体裁：联

守商鞅之信而不暴，具介甫之才而不偏，变法胜前人，箕宿有灵善其后；合汉宋诸儒以求通，考亚欧诸政以求适，救时失良相，泰山安仰哭其私。
过应山杨大洪故宅
作者：彭遵泗
朝代：清

黑风吹狱气阴阴，何处招魂慰夙心。解脱龙渊归北寺，毒流狗监指东林。大刀未试奸犹在，棋局翻残恨总沈。每叹晚来邦国瘁，人亡何禁涕淋淋。
挽张之洞联
作者：彭邦林
朝代：清
体裁：联

一代仰大儒，合古今新旧学术皆通，绝胜关西孔子；万全资至计，乃宗庙社稷安危所系，岂但江左夷吾。
挽曹振镛联
作者：彭邦畴
朝代：清
体裁：联

帝眷老成人，直追溯昭代前贤，当之克配；师承先大父，从此问昔年遗事，知者其谁。
挽朱方增联
作者：彭邦畴
朝代：清
体裁：联

上苍有灵，遗腹定应昌厥后；大黄为厉，回头始悔自知医。
挽邱树棠联
作者：彭邦畴
朝代：清
体裁：联

大云暂作闲云，风规自在；元夜顿成长夜，月魄同亏。
挽陈嵩庆联
作者：彭邦畴
朝代：清
体裁：联

撒手了无难，夜宴方阑归碧落；伤心将大用，夕阳虽好近黄昏。
景李堂联
作者：彭邦畴
朝代：清
体裁：联

一序证前游，太白光芒神久在；三章怀绝调，牡丹时节我刚来。
贺阮元80寿联
作者：彭邦畴
朝代：清
体裁：联

新恩又见临裴野；近事争传保郑乡。
挽曾国荃联
作者：彭钧
朝代：清
体裁：联

秣陵作客，于今三年，自伤轗孤儿，先父曾依曹武惠；湘水无情，又弱一个，况值艰难时事，元臣谁继李西平。
寓庐联
作者：彭锡绳祖
朝代：清
体裁：联

没世难忘知己感；平生甘被小人欺。
挽张之洞联
作者：彭长庆
朝代：清
体裁：联

看京汉三千里，轨道绵长，利国便民，特开风气，兴制造、设纺织、立学堂，新政而今称独步；历中外数十年，勋名洋溢，经邦论道，出自肫诚，富文章、宏干济、严操守，哲人其萎哭同声。
柳梢青·何事沉吟
作者：彭骏孙
朝代：清
体裁：词

何事沉吟？小窗斜日，立遍春阴。翠袖天寒，青衫人老，一样伤心。十年旧事重寻，回首处，山高水深。两点眉峰，半分腰带，憔悴而今。
题新扇
作者：彭鳌
朝代：清

相别又相逢，相别不相顾。年年怅离别，弃予在中路。其旧不如新，其新终成故。回忆弃旧情，作此迎新句。
挽张之洞联
作者：彭鸿年
朝代：清
体裁：联

上为德、下为民，胡天不慭遗一老；可托孤、可寄命，宰相须用读书人。
从征行
作者：彭鹏
朝代：清

大东小东空杼柚，征徭不辨其盈缩。自从排户应兵兴，官差打门暮与夙。少妇露面呜咽陈，妾家良人无伯叔。昨夜行役点数千，良人在内尚枵腹。计程此去十二时，只身何能两驰逐。妇陈官差亦咆哮，两邻老妪闻之哭。我翁六十昨同去，儿家重派翁必复。东西两妇声惨恻，老者气乏少者伏。两妇几几欲断绝，官差暂舍过北屋。中有跛者不能行，絷之维之大颦蹙。跛者含泪向妇泣，莫怨官差苦自鞠。废疾似我出雇钱，谁云跛受手足福。妇向跛者微欷吁，太平盍日向天祝。今兹一一重申饬，不奉羽书毋给副。匪不念彼征夫苦，祁寒暑雨赴杀戮。奈此役夫无休息，遗黎久难支鞭扑。谁将此示怀好音，趑趄渐次寻邦族。百尔君子惟所司，努力奉行体并育。但愿清宴无烦苦，职思其居车脱辐。
日哭三君子行
作者：彭鹏
朝代：清

嗟乎天地黯淡白日黩，为鸱为鼠何反覆！三月有客过江言，月望榕城人集木。出者仰天皆屏息，入者和尘保走肉。传闻男子得三人，伏尸流血耻臣仆。泣曰三人者为谁？客云以耳不以目。将疑将信听客云，迟之七日果来复。督臣不挠被幽囚，生死存亡握粟卜。屈指三山王邦伯，骂贼睢阳身为戮。碧水丹山司马公，含笑就刃无颦蹙。忠烈同时孰后先，刚锋交下血喷漉。上有猛兽正负嵎，下有豺狼心久蓄。张牙开齿狞人前，耽耽视之欲逐逐。堂堂尽见七尺躯，下风稽颡惟俯伏。悬河谈天舌槁然，肝胆冰寒形神觫。三公浩气归山河，杀身成仁彼所独。如是我闻闭紫桑，虚空掩口吞声哭。吁嗟乎！佌佌彼有屋，蔌蔌方有谷，哀今之人谁非食君禄。
偶成
作者：彻凡
朝代：清

饱吃香厨嫩蕨芽，也凭无事读《南华》。纸窗一线春风入，吹落瓶中供佛花。
和季贶寂寂原韵
作者：彻凡
朝代：清

林坳深树不知门，寂寂斋居避客喧。贫到乱离都作达，道能忧患更称尊。住山长策书千卷，遗世高怀酒一樽。除是纵游岩壑兴，行踪不出水云村。
次韵东沤太史雨窗寄怀
作者：彻凡
朝代：清

秋风起江村，秋渐满庭户。幽人生还怀，寂坐一窗雨。掌中杯未斟，膝上琴先抚。目送天际鸿，飞飞没云树。
题画兰
作者：彻凡
朝代：清

彼美在空谷，离立含冰霜。地幽作花早，春风生古香。盈盈一涧水，孤客遥相望。不采何忍舍，采之用无方。愿得赠之子，佩以罗绮裳。中道勿捐弃，千载留芬芳。
万寿联
作者：待考
朝代：清
体裁：联

五百里采，五百里卫，外包有截之区；八千岁春，八千岁秋，上祝无疆之算。
上谕馆春联
作者：待考
朝代：清
体裁：联

一代典章垂涣汗；万年法守仰都俞。
丑奴儿令
作者：待考
朝代：清
体裁：联

丑如张载惭潘令；奴到苏家字雪儿。
东西围廊春联
作者：待考
朝代：清
体裁：联

朝爽启神霄，蓂滋左砌；青阳升丽景，芝秀东房。
东西围廊春联
作者：待考
朝代：清
体裁：联

银箭应琅璈，蓬壶昼永；铜铺开锦绣，阆苑春浓。
东西垂花门春联
作者：待考
朝代：清
体裁：联

戴斗镇崆峒，尊临地轴；宣风启阊阖，顺协天枢。
东西垂花门春联
作者：待考
朝代：清
体裁：联

遵路傍东垣，庆霄春盎；近光瞻左掖，瑞旭晨升。
东西板门春联
作者：待考
朝代：清
体裁：联

三岛春深云气暖；九霄地迥月明多。
东西板门春联
作者：待考
朝代：清
体裁：联

兰橑香绕宜春帖；桂馆花浮献寿杯。
东西穿堂春联
作者：待考
朝代：清
体裁：联

协气绕南荣，苍车献瑞；条风来左序，青锁含辉。
东西穿堂春联
作者：待考
朝代：清
体裁：联

福纬耀微垣，瑶枝绚采；春祺凝化宇，玉树承曦。
东西配楼春联
作者：待考
朝代：清
体裁：联

帱载浃祥和，纠缦交呈旭采；智仁谐乐寿，纯常懋迓春祺。
东西配楼春联
作者：待考
朝代：清
体裁：联

景丽瑶墀，鸾鹤翔空腾庆霭；春回琼岛，鱼龙献瑞展新图。
两广督署世职官厅联
作者：待考
朝代：清
体裁：联

砺山带河，与世无极；国恩先烈，终身不忘。
两广督署侯补提镇官厅联
作者：待考
朝代：清
体裁：联

国士合登坛，犹忆平生经百战；君恩许专阃，待看号令肃三军。
两广督署各镇官厅联
作者：待考
朝代：清
体裁：联

铜柱珠崖，大将旗鼓；牙麾玉帐，公侯干城。
两广督署大堂联
作者：待考
朝代：清
体裁：联

铜铸交州，长励边臣横海气；珠还合浦，愿铭廉吏饮冰心。
两广督署大门联
作者：待考
朝代：清
体裁：联

自西自东，万流仰镜；允文允武，八柱承天。
两广督署州县官厅联
作者：待考
朝代：清
体裁：联

尺地借何难，愿慕爱人学道；分阴宜共惜，莫夸坐啸清淡。
两广督署慈禧太后四旬万寿灯联
作者：待考
朝代：清
体裁：联

为圣人氓，乐恺长承于丹陛；惟仁者寿，延禧逮及于苍生。
两广督署慈禧太后四旬万寿灯联
作者：待考
朝代：清
体裁：联

久道化成，率土共安于康阜；太和翔洽，群生各遂其性天。
两广督署慈禧太后四旬万寿灯联
作者：待考
朝代：清
体裁：联

帝德高深，跻万民于仁寿；圣恩浩荡，养六合以和平。
两广督署慈禧太后四旬万寿灯联
作者：待考
朝代：清
体裁：联

普天尽沐恩波，望黼扆而群钦保赤；率土皆沾恺泽，集童叟而快读誊黄。
两广督署慈禧太后四旬万寿灯联
作者：待考
朝代：清
体裁：联

瞻北阙恩，一人有庆；效南山祝，四海无虞。
两广督署慈禧太后四旬万寿灯联
作者：待考
朝代：清
体裁：联

至我坤元，德既超于载籍；养以天下，福宜冠乎古今。
两广督署慈禧太后四旬万寿灯联
作者：待考
朝代：清
体裁：联

鼓腹含哺，祝无疆于仁寿；衢歌巷祝，赓有象之升平。
两广督署首领佐杂官厅联
作者：待考
朝代：清
体裁：联

三语岂称工，莫但楼台夸得月；六箴应共勉，好商簿领助移风。
两忠武祠联
作者：待考
朝代：清
体裁：联

无命复何如，徒令上将挥神笔；未捷身先死，长使英雄泪满襟。
两湖书院门联
作者：待考
朝代：清
体裁：联

荆衡秀气；邹鲁遗风。
中和殿中槅扇春联
作者：待考
朝代：清
体裁：联

仁寿握乾符，万国车书会极；中和绵鼎箓，九天日月齐光。
临别赠妓宝文联
作者：待考
朝代：清
体裁：联

无事不登三宝殿；再来不值半文钱。
临海庙醮坛戏棚联
作者：待考
朝代：清
体裁：联

开局甚堂皇，端庄流丽之余，起手散行，中间整做；收场何细密，照应斡旋之处，通身结束，到底圆匀。
临海庙醮坛戏棚联
作者：待考
朝代：清
体裁：联

披史策，溯贤良，有若姚宋，有若房杜，有若萧曹，何代无才，盖世经纶相伯仲；听鼓鼙，思将相，孰为韩彭，孰为褒鄂，孰为岑邓，古人可作，掀天勋业论英雄。
临海庙醮坛戏棚联
作者：待考
朝代：清
体裁：联

是樱桃口，是杨柳腰，色色空空，快活坛场随寓目；为蛱蝶裳，为鸳鸯幔，标标致致，繁华世界勿摇心。
临海庙醮坛更棚联
作者：待考
朝代：清
体裁：联

岂容俗监偷胠箧；恐有英雄窃听琴。
临海庙醮坛榜棚联
作者：待考
朝代：清
体裁：联

选胜卜银花，浪夸季子多金，锦绣场中高位置；量才抛玉尺，愿得昭容大秤，绮罗队里艳持衡。
临海庙醮坛泊船处联
作者：待考
朝代：清
体裁：联

瀛海春探花月处；画船人在雨烟中。
临海庙醮坛泊船处联
作者：待考
朝代：清
体裁：联

碧草绿波春一色；香风红雨路三叉。
临海庙醮坛泊船处联
作者：待考
朝代：清
体裁：联

笛里画船吹月去；酒边吟舫带春回。
临海庙醮坛泊船处联
作者：待考
朝代：清
体裁：联

茶社酒盟流水北；衣香裙影小桥西。
临海庙醮坛路棚联
作者：待考
朝代：清
体裁：联

寻春客已蝉联去；入夜人如鹿续来。
临海庙醮坛路棚联
作者：待考
朝代：清
体裁：联

恍登赵氏欢场，停玉勒，驻珊鞭，览兹水榭风台，偶为寻春乘兴到；共仿唐时故事，湔红裙，连翠袂，趁此花晨月夕，最宜结伴踏歌行。
临海庙醮坛路棚联
作者：待考
朝代：清
体裁：联

桥外绿烟春暗度；溪边红雨涨新添。
临海庙醮坛路棚联
作者：待考
朝代：清
体裁：联

此去便登欢喜地；当前试问过来人。
临海庙醮坛路棚联
作者：待考
朝代：清
体裁：联

深浅雪痕随款段；暖寒风景费平章。
临海庙醮坛路棚联
作者：待考
朝代：清
体裁：联

花南水北香尘路；酒兴诗情画舫人。
临海庙醮坛路棚联
作者：待考
朝代：清
体裁：联

藜杖健扶防雨腻；笋鞋轻踏怯春寒。
临海庙醮坛路棚联
作者：待考
朝代：清
体裁：联

赏春客惯邀明月；唤渡人争先夕阳。
临海庙醮坛遮天棚联
作者：待考
朝代：清
体裁：联

台榭盼玲珑，影矗云端，恍如碧玉为堂，丹铜作柱；笙钟听缭绕，曲来天上，定有湘灵鼓瑟，帝子弹丝。
临海庙醮坛遮天棚联
作者：待考
朝代：清
体裁：联

康衢击壤遍讴吟，雅宜逸兴遄飞，团聚绮罗歌子夜；驿路据鞍凭顾盼，每到豪情活现，摩挲剑佩忆丁年。
临海庙醮坛遮天棚联
作者：待考
朝代：清
体裁：联

旧雨客重寻，省识前度光阴，歌舞正当传菜节；春风人有约，记得连年兴会，来游须及赏花时。
临海庙醮坛遮天棚联
作者：待考
朝代：清
体裁：联

清响遏行云，是否曲和阳春，赚得青童歌玉柱；冶容翻艳雪，仿佛身游月殿，饱看素女舞琼楼。
乌鲁木齐
作者：待考
朝代：清
体裁：联

深杯鲁酒青齐道；古木斜阳乌夜村。
书室联
作者：待考
朝代：清
体裁：联

壮思风飞，冲情云上；和光春霭，爽气秋高。
书室联
作者：待考
朝代：清
体裁：联

观心有得参诸子；临事无疑谢六壬。
乳衣
作者：待考
朝代：清
体裁：联

玉乳凝酥搓嫩白；罗衣映肉透轻红。
乾清门春联
作者：待考
朝代：清
体裁：联

帝座九重高，禹服周疆环紫极；皇图千祀永，尧天舜日启青阳。
乾隆80万寿联
作者：待考
朝代：清
体裁：联

一字一音，求合于古；万首万遍，均和其声。
乾隆80万寿联
作者：待考
朝代：清
体裁：联

七曜灿珠囊，荣镜宇宙；万年绵宝箓，合撰升恒。
乾隆80万寿联
作者：待考
朝代：清
体裁：联

万众人天欢赞佛；十方功德统遵王。
乾隆80万寿联
作者：待考
朝代：清
体裁：联

万古希逢，岂止三四五六；一人有庆，直至亿兆京垓。
乾隆80万寿联
作者：待考
朝代：清
体裁：联

万年椿寿斯为寿；五世兰孙又见孙。
乾隆80万寿联
作者：待考
朝代：清
体裁：联

东西朔南，讫于四海；岁时月日，惟曰万年。
乾隆80万寿联
作者：待考
朝代：清
体裁：联

临雍茂上仪，圜桥水与恩波渥；勒石期寿世，猎碣文从圣藻新。
乾隆80万寿联
作者：待考
朝代：清
体裁：联

久道久照久成，久征不息；贞观贞明贞一，贞下起元。
乾隆80万寿联
作者：待考
朝代：清
体裁：联

九五福曰寿；八千岁为秋。
乾隆80万寿联
作者：待考
朝代：清
体裁：联

乾玑甄月轨；泰筴衍天环。
乾隆80万寿联
作者：待考
朝代：清
体裁：联

五十有五年，堂开五代；八旬兼八月，玺刻八征。
乾隆80万寿联
作者：待考
朝代：清
体裁：联

五福堂同五代；八旬时念八征。
乾隆80万寿联
作者：待考
朝代：清
体裁：联

五试轮经，蕊榜宏开科甲乙；七均正乐，葩诗新订谱宫商。
乾隆80万寿联
作者：待考
朝代：清
体裁：联

人如夏谚歌游豫；地是春台乐皞熙。
乾隆80万寿联
作者：待考
朝代：清
体裁：联

位禄名寿德惟券；高明博厚久斯征。
乾隆80万寿联
作者：待考
朝代：清
体裁：联

佛天佛日；寿世寿民。
乾隆80万寿联
作者：待考
朝代：清
体裁：联

儒馆献歌，礼官纪典；海人憬德，缨序蒙禔。
乾隆80万寿联
作者：待考
朝代：清
体裁：联

八功八德无量佛；千春千秋大椿年。
乾隆80万寿联
作者：待考
朝代：清
体裁：联

八征陈姒范；三祝晋尧封。
乾隆80万寿联
作者：待考
朝代：清
体裁：联

八月际昌期，玉琯金钟，谱出一十三徽律吕；亿年开景福，丹缄翠箓，歌成万八千岁春秋。
乾隆80万寿联
作者：待考
朝代：清
体裁：联

化国蜚提春大共；寿人更老说从长。
乾隆80万寿联
作者：待考
朝代：清
体裁：联

四时为柄；万象皆春。
乾隆80万寿联
作者：待考
朝代：清
体裁：联

四时来备各以叙；如川方至莫不增。
乾隆80万寿联
作者：待考
朝代：清
体裁：联

图成耕织；诗集攸同。
乾隆80万寿联
作者：待考
朝代：清
体裁：联

寿址培基山万岁；恩波酾润水中泠。
乾隆80万寿联
作者：待考
朝代：清
体裁：联

寿星四照环辰北；王会来同暨日南。
乾隆80万寿联
作者：待考
朝代：清
体裁：联

尧龄增瑞甲；轩纪叶长庚。
乾隆80万寿联
作者：待考
朝代：清
体裁：联

就如日，瞻如云，梯航群介寿；轩乎鼓，鼚乎舞，衢壤遍熙春。
乾隆80万寿联
作者：待考
朝代：清
体裁：联

山盛川冲，受兹介福；辕萌壤叟，同我太平。
乾隆80万寿联
作者：待考
朝代：清
体裁：联

愿圣人寿；近天子光。
乾隆80万寿联
作者：待考
朝代：清
体裁：联

敬天勤民，以笃庆祚；揆文奋武，载扬大声。
乾隆80万寿联
作者：待考
朝代：清
体裁：联

文武圣神，在明明德；位禄名寿，得全全昌。
乾隆80万寿联
作者：待考
朝代：清
体裁：联

无我相，无人相，无边寿相；有善缘，有德缘，有大福缘。
乾隆80万寿联
作者：待考
朝代：清
体裁：联

旸雨协丰占，征念九畴之八；京垓增泰筴，呼闻万寿者三。
乾隆80万寿联
作者：待考
朝代：清
体裁：联

星云丽近中秋节；山海祥开益地图。
乾隆80万寿联
作者：待考
朝代：清
体裁：联

春台煦育歌绥万；化日舒长纪大千。
乾隆80万寿联
作者：待考
朝代：清
体裁：联

春秋纪合八千岁；甲子周回三万旬。
乾隆80万寿联
作者：待考
朝代：清
体裁：联

景命寿于旗翼；淳风鬯彼垓埏。
乾隆80万寿联
作者：待考
朝代：清
体裁：联

期艾应昌禔，七旬赴宴三千里；埏垓昭景贶，五代同堂二百家。
乾隆80万寿联
作者：待考
朝代：清
体裁：联

桥门迈汉三雍典；职贡超唐十道图。
乾隆80万寿联
作者：待考
朝代：清
体裁：联

泰笈中符天地数；坤珍大阐岳川祥。
乾隆80万寿联
作者：待考
朝代：清
体裁：联

渥恩蠲诏骈科诏；新庆交封暨缅封。
乾隆80万寿联
作者：待考
朝代：清
体裁：联

献华童子名长寿；得道仙翁住太常。
乾隆80万寿联
作者：待考
朝代：清
体裁：联

由庚庆洽三千界；周甲重开二十春。
乾隆80万寿联
作者：待考
朝代：清
体裁：联

百顺为福；六合同春。
乾隆80万寿联
作者：待考
朝代：清
体裁：联

皇向福锡庶民福；帝如春与四时春。
乾隆80万寿联
作者：待考
朝代：清
体裁：联

皇建极会极归极；帝作歌赓歌载歌。
乾隆80万寿联
作者：待考
朝代：清
体裁：联

皇建福极；位在德元。
乾隆80万寿联
作者：待考
朝代：清
体裁：联

祝恒河沙寿；歌大海潮音。
乾隆80万寿联
作者：待考
朝代：清
体裁：联

祝曼寿须弥，化渐印度；赞文殊师利，景丽台怀。
乾隆80万寿联
作者：待考
朝代：清
体裁：联

福由天纵超千圣；年越古稀又十春。
乾隆80万寿联
作者：待考
朝代：清
体裁：联

篆凝仁寿字；花发吉祥春。
乾隆80万寿联
作者：待考
朝代：清
体裁：联

翠箓演天元，泰策揲图书正位；珠弧环斗柄，寿星辉角亢南缠。
乾隆80万寿联
作者：待考
朝代：清
体裁：联

能以美利利天下；是用多福福一人。
乾隆80万寿联
作者：待考
朝代：清
体裁：联

花雨能仁，祝嵩龄亿载；昙枝普茂，巩海甸三乘。
乾隆80万寿联
作者：待考
朝代：清
体裁：联

轩箓正当符健顺；义文从此衍贞元。
乾隆80万寿联
作者：待考
朝代：清
体裁：联

集山海梯航，东鲽西鹣，万国图归王会；感风云律吕，南兜北昧，九重乐奏钧天。
乾隆80万寿联
作者：待考
朝代：清
体裁：联

鸠杖作朋春宴饫；莺衣呈舞嘏词新。
二曾祠前院东厢联
作者：待考
朝代：清
体裁：联

马足车尘并千古；寒泉秋鞠比三高。
二曾祠门前柱联
作者：待考
朝代：清
体裁：联

弟兄皆许国；出入冠诸公。
二曾祠门后柱联
作者：待考
朝代：清
体裁：联

茅土加名数；神功接混茫。
云帆月舫楼联
作者：待考
朝代：清
体裁：联

疑乘画棹来天上；欲挂轻帆入镜中。
云溪寺联
作者：待考
朝代：清
体裁：联

云山千古秀，溪水四时春。
井院门春联
作者：待考
朝代：清
体裁：联

斟衢醲化调天醴；击壤欢谣洽德源。
亭古
作者：待考
朝代：清
体裁：联

字老老聃亭毒义；纬传孙毂古微书。
人倚楼联
作者：待考
朝代：清
体裁：联

灵之来兮，从白舍人游，配苏学士食；客何为者，横杨公济笛，披董静传书。
人名巧对
作者：待考
朝代：清
体裁：联

夏时因密保得时，却当季夏升官，时哉其时，先到白门，后到章门，人谓夏时，夏日可畏；春煊以知兵自煊，首劾元春通贼，煊乎不煊，一退浔郡，再退梧郡，我告春煊，春水方生。
代北京大学挽张百熙联
作者：待考
朝代：清
体裁：联

有成德者，有达材者，有私淑艾者，先后属公门，咸欲铸金酬范蠡；可为痛哭，可为流涕，可为长太息，艰难值世事，不堪赋鵩吊长沙。
代北京大学贺张百熙六十寿联
作者：待考
朝代：清
体裁：联

长沙一星主寿；司徒五教在宽。
代友挽李瀚章母联
作者：待考
朝代：清
体裁：联

有令子为周室负扆之臣，聚天宠一门，八座起居承爱日；维武昌是陶母安舆所莅，怅春晖三月，满城瞻望失慈云。
代某大员自挽联
作者：待考
朝代：清
体裁：联

我从仙人骑白鹤；尔来吊客是青蝇。
会典馆春联
作者：待考
朝代：清
体裁：联

金镜开楹，升恒光北极；珠杓映座，长养顺东方。
会馆戏台联
作者：待考
朝代：清
体裁：联

世事本浮沉，看他傀儡登场，也无非屠狗封侯、烂羊作尉；山河供鼓吹，任尔风云变幻，总不过草头富贵、花面逢迎。
传心殿春联
作者：待考
朝代：清
体裁：联

帝典王谟昭万有；乾苞坤络奉三无。
体仁阁春联
作者：待考
朝代：清
体裁：联

黄道天开，东壁琛图辉玉宇；紫宸日丽，西山爽气映瑶阶。
何煟祠联
作者：待考
朝代：清
体裁：联

所谓大臣，行己也恭，养民也惠；厥有成绩，荆河惟豫，淮海惟扬。
佛堂春联
作者：待考
朝代：清
体裁：联

兜罗佛手转金绳，永护坤维日月；优钵昙花开宝界，增辉震旦山河。
佛堂春联
作者：待考
朝代：清
体裁：联

妙谛证拈花，万户千门，皆成宝地；明心同指月，十洲三岛，并现金光。
佛堂联
作者：待考
朝代：清
体裁：联

自有山川开北极；天然风景胜西湖。
俗语对
作者：待考
朝代：清
体裁：联

贪花常带三分病；作恶空烧万炷香。
保和殿中槅扇春联
作者：待考
朝代：清
体裁：联

凝鼎命而当阳，圣箓同符日月；握乾枢以御极，泰阶共仰星云。
保泰门春联
作者：待考
朝代：清
体裁：联

六琯宣和，乐奏钧天回暖律；三阶拱极，图呈益地迓新祺。
保险公司巧联
作者：待考
朝代：清
体裁：联

本公司快捷赔偿，专保各行货物等，可永无火烛之虞；凡贵商均宜购买，较诸任置危虞中，不啻有天渊之别。
储秀宫春联
作者：待考
朝代：清
体裁：联

龙影玉珂联，花明御路；鸾声珠履度，日丽天衢。
元旦门联
作者：待考
朝代：清
体裁：联

转瞬一年，知门外春光几许；关怀万姓，看海内新政如何。
元真子祠联
作者：待考
朝代：清
体裁：联

泛镜水千塍，归来餐菰饭蒪羹，地真仙境；听棹歌一曲，随处有荻花枫叶，我亦渔人。
关帝庙戏台联
作者：待考
朝代：清
体裁：联

圣代止戈资庙略；众仙同日咏霓裳。
关帝庙联
作者：待考
朝代：清
体裁：联

赫濯震天山，通万里车书，何处是张营岳垒；阴灵森秘殿，饱千秋冰雪，此中有汉石唐碑。
典史署联
作者：待考
朝代：清
体裁：联

作无品官，行有品事；读百家书，成一家言。
养心殿春联
作者：待考
朝代：清
体裁：联

旭日射铜龙，上阳春晓；和风翔玉燕，中禁花浓。
养心殿槅扇春联
作者：待考
朝代：清
体裁：联

广乐奏钧天，万国衣冠，同瞻旭日；阳春回大地，四时橐籥，首协温风。
养心殿槅扇春联
作者：待考
朝代：清
体裁：联

雉尾云移，看玉烛光中，星扶华盖；螭头香动，听金铃声里，风展春旗。
养性殿春联
作者：待考
朝代：清
体裁：联

优游茀禄咸宜，宝箓日增侔岱华；昌炽寿耆弥固，瑶躔春茂式玑衡。
内阁前门春联
作者：待考
朝代：清
体裁：联

圣德醍醐，花深红药省；帝光糺缦，日丽紫微天。
减字嘲武闱联
作者：待考
朝代：清
体裁：联

号列东西，两道齐射；帘分内外，一毫不通。
凑句联
作者：待考
朝代：清
体裁：联

福如东海，重帘不卷留香久；寿比南山，古砚微凹聚墨多。
刘典祠联
作者：待考
朝代：清
体裁：联

横笛一声，延西泠十二桥明月；登楼长啸，和凤林百八杵钟声。
别墅联
作者：待考
朝代：清
体裁：联

荷花荡里刺船来，一笛临风，谱将白石新词，笑此地不减西湖山水；荔子湾头携酒去，千觞醉月，记得红云旧宴，与诸君且问南汉烟花。
加字嘲钱谦益联
作者：待考
朝代：清
体裁：联

君恩深似海矣；臣节重如山乎。
北京二忠祠联
作者：待考
朝代：清
体裁：联

后死须知无二道；先生岂愿有忠名。
北京化石桥桐城会馆联
作者：待考
朝代：清
体裁：联

先辈声名满天下；后来兴起望吾曹。
北京安徽会馆碧玲珑馆联
作者：待考
朝代：清
体裁：联

寻考亭静坐功夫，力求邃密；得退谷旧游亭榭，小费经营。
北京番禺会馆联
作者：待考
朝代：清
体裁：联

云路九秋高，驱毂振缨，桂子香时来日下；客怀三月远，停杯剪烛，木棉红处话波罗。
十通
作者：待考
朝代：清
体裁：联

十年学道青牛客；一代谈经白虎通。
千婴门春联
作者：待考
朝代：清
体裁：联

星转璇杓，光映卿云五色；春回玉琯，祥开彩胜千枝。
协和门春联
作者：待考
朝代：清
体裁：联

协气东来，禹甸琛球咸辑瑞；和风南被，尧阶蓂荚早迎春。
卧室联
作者：待考
朝代：清
体裁：联

一心常念波罗密；三祝惟求福寿男。
厅联
作者：待考
朝代：清
体裁：联

路极无君子；家宽出少年。
厉氏宗祠联
作者：待考
朝代：清
体裁：联

二百载青毡，蝉联八世；两三间白屋，鹤隐千秋。
厉鹗神龛联
作者：待考
朝代：清
体裁：联

香火因缘，弥勒同龛如是住；溪山幽胜，吟魂此地盍归来。
县署联
作者：待考
朝代：清
体裁：联

眼前皆赤子；头上有青天。
古华轩春联
作者：待考
朝代：清
体裁：联

星琯叶珠杓，祥开万象；云屏通碧汉，瑞启三阳。
史可法祠联
作者：待考
朝代：清
体裁：联

数点梅花亡国泪；二分明月老臣心。
史可法祠联
作者：待考
朝代：清
体裁：联

梅花下有衣冠葬；席帽时知社稷臣。
史可法祠联
作者：待考
朝代：清
体裁：联

殉社稷，只江北孤城，剩水残山，尚留得风中劲草；葬衣冠，有淮南抔土，冰心铁骨，好伴取岭上梅花。
史记白糖
作者：待考
朝代：清
体裁：联

传世文章无碍腐；媚人口舌只须甜。
右门春联
作者：待考
朝代：清
体裁：联

化成熙皞验风从，治媲春孳夏育；祥迓炽昌昭德致，符呈乾络坤维。
右门春联
作者：待考
朝代：清
体裁：联

珠囊晷纬迓休征，福界垣昭太乙；玉烛年华彰瑞应，昌辰化溥由庚。
右门春联
作者：待考
朝代：清
体裁：联

皋应辟春阳，瑞气常浮五雉；羲和回日驭，卿云时捧双龙。
吊陈天华嘲俞稚华联
作者：待考
朝代：清
体裁：联

其死也荣，其生也哀，天华千古，稚华千古；载寝之地，载衣之裼，新化一人，善化一人。
同治万寿某节署灯联
作者：待考
朝代：清
体裁：联

必国步艰难，始天地出非常之主；及治功宏济，乃子孙承罔极之休。
后槅扇春联
作者：待考
朝代：清
体裁：联

松牗春回，吉霭正临铜晷永；芝庭日丽，祥光长拥玉枢高。
启祥宫春联
作者：待考
朝代：清
体裁：联

迎春曙色含金榜；近日晴光转玉宸。
吴梅村故宅旧联
作者：待考
朝代：清
体裁：联

旁人错比扬雄宅；异代应教庾信居。
吴章祁祠堂联
作者：待考
朝代：清
体裁：联

修其孝弟忠信，可使制梃，故曰仁者无敌；保我子孙黎庶，尚亦有利，此以没世不忘。
吴航益群社联
作者：待考
朝代：清
体裁：联

不出户庭，可以周知天下事；欲开风气，固当还责局中人。
吴航益群社联
作者：待考
朝代：清
体裁：联

倡保群主义；振爱国精神。
吴航益群社联
作者：待考
朝代：清
体裁：联

发文明思想；绝奴隶胚胎。
吴航益群社联
作者：待考
朝代：清
体裁：联

大局如斯，热血满腔浇不了；古人已往，苦心一片说谁知。
吴航益群社联
作者：待考
朝代：清
体裁：联

放眼二十周时局；关心四百兆生灵。
吴航益群社联
作者：待考
朝代：清
体裁：联

长唤支那睡梦；饱看大地风潮。
吴道子
作者：待考
朝代：清
体裁：联

铃语上皇悲蜀道；网丝西子出吴江。
周遇吉祠联
作者：待考
朝代：清
体裁：联

一门全大节；百战守孤城。
咏徐郙叔侄联
作者：待考
朝代：清
体裁：联

大学套中庸，前解元，后会元，谁说文章无定价；书房兼清秘，叔学差，侄试差，才知家国有奇才。
咸安宫春联
作者：待考
朝代：清
体裁：联

衍庆恩深，阳春资发育；右文典重，云汉仰昭回。
咸若馆春联
作者：待考
朝代：清
体裁：联

日耀东瀛，璇室问安云似绮；星回北斗，珠宫寄赏物皆春。
嘲三官员联
作者：待考
朝代：清
体裁：联

三通考辑要；九华楼包房。
嘲义和团神坛联
作者：待考
朝代：清
体裁：联

五百石粮储，助来坛里，登名造册，乱纷纷香火无边。看师尊孙膑，祖托洪钧；神上太公，单传大士。伸拳闭目，总言灵爽凭依。趁古刹平台，安排些芦棚藁荐，便书符念咒，遮蔽那铅弹钢锋。莫辜负腰缠黄布，首裹红巾，背绕赤绳，手持白刃。万千人性命，付与团头。浓梦酣眠，明晃晃刀枪何用。想焚毁教堂，围攻使馆，摧残民舍，蹂躏官衙，张胆丧心。那得天良发现，矧杀人越货，直自同猘犬贪狼。纵作怪兴妖，今已化沙虫腐鼠。只赢得台偃龙旗，门隳鱼钥；宫屯虎旅，道走翠华。
嘲乌尔恭额联
作者：待考
朝代：清
体裁：联

毕生事业三书院；盖世功名一海塘。
嘲乌尔恭额联
作者：待考
朝代：清
体裁：联

鼠无大小皆称老；龟有雌雄总姓乌。
嘲乌恽二主考联
作者：待考
朝代：清
体裁：联

乌不如人，只少胸中一点墨；军无斗志，都因偏了半边心。
嘲二陆联
作者：待考
朝代：清
体裁：联

红面轧红人，装就狗形拍马屁；白丁戴白顶，居然蛋壳罩龟头。
嘲亚伯联
作者：待考
朝代：清
体裁：联

包藏恶心，违父命，夺弟财，枉作京堂四品；圈成霸道，拜中丞，揖明府，得来洋饼三千。
嘲优贡联
作者：待考
朝代：清
体裁：联

吾子勉旃，驾廪增附而上；先生休矣，在倡隶卒之间。
嘲会元与正副主考联
作者：待考
朝代：清
体裁：联

万金能卖会元，是传闻也，顾何以忽而榜首，忽而榜尾；八旗不识文字，亦常事耳，而又况加以老东，加以老西。
嘲光绪癸巳恩科乡试题联
作者：待考
朝代：清
体裁：联

司徒托体姜嫄，可怜简狄凄凉，当日虚征玄鸟瑞；拓跋建都统万，试问平城寥落，何年改作赫连王。
嘲公局联
作者：待考
朝代：清
体裁：联

八面威风，转个弯私心一点；大模尸样，钩入去有口难言。
嘲冯尔康、戴彬元联
作者：待考
朝代：清
体裁：联

冯尔康不过尔尔；戴彬元未必彬彬。
嘲冯许两主考联
作者：待考
朝代：清
体裁：联

老农老圃悲冯妇；江北江南骂许行。
嘲刘凤诰联
作者：待考
朝代：清
体裁：联

巡抚打巡丁，小题大做；文宗改文字，矮屋长枪。
嘲刘坤一联
作者：待考
朝代：清
体裁：联

土产有三，驴子臭虫候补道；制军无二，杀人见客绝代公。
嘲刘萨主考及巡抚总督联
作者：待考
朝代：清
体裁：联

公刘好货，菩萨低眉，六万两特放优差，广东被害；少许胜人，空谭无补，八十名循行故事，赴北为高。
嘲别字联
作者：待考
朝代：清
体裁：联

辇辈同车，人尽知非矣；究宄各盖，君其忘八乎。
嘲双富联
作者：待考
朝代：清
体裁：联

士为知己；卿本佳人。
嘲双富联
作者：待考
朝代：清
体裁：联

士为知已；卿本佳人。
嘲叶初春联
作者：待考
朝代：清
体裁：联

霜降遭风，四野难容老叶；元宵遇雨，万民皆怨初春。
嘲吴大澄联
作者：待考
朝代：清
体裁：联

八哨勇同行，幸免头颅葬冀北；半文钱不值，有何面目见江东。
嘲吴大澄联
作者：待考
朝代：清
体裁：联

求贤馆少三千客；拜将台多五六公。
嘲吴省钦联
作者：待考
朝代：清
体裁：联

少目岂能第文字；欠金切莫问科名。
嘲太平天国王府联
作者：待考
朝代：清
体裁：联

一统山河七十二里半；满朝文武三百六行全。
嘲奕劻父子联
作者：待考
朝代：清
体裁：联

爷解弄璋儿弄瓦；兄曾偎翠弟偎红。
嘲奕山、奕经联
作者：待考
朝代：清
体裁：联

逆不靖，威不扬，两将军难兄难弟；波未宁，海未定，一中丞忧国忧民。
嘲学堂联
作者：待考
朝代：清
体裁：联

大学堂，小学堂，不大不小中学堂，学改装，学剪辫，学来了半人半鬼；中教习，西教习，非中非西华教习，教自由，教革命，教出些无父无君。
嘲宋荦联
作者：待考
朝代：清
体裁：联

澄清海甸沧浪水；保障东南伯虎坟。
嘲宝廷联
作者：待考
朝代：清
体裁：联

宗室八旗才子草；江山九姓美人麻。
嘲山长争座联
作者：待考
朝代：清
体裁：联

山长骂山长，正谊山长，紫阳山长，亦各长其长；秀才考秀才，庐州秀才，苏州秀才，未知才不才。
嘲岑春蓂、庄赓良联
作者：待考
朝代：清
体裁：联

众楚人咻，引而置之庄岳；一车薪火，可使高于岑楼。
嘲左斗才联
作者：待考
朝代：清
体裁：联

斗霄何足算也；才难不其然乎。
嘲广州长寿寺僧联
作者：待考
朝代：清
体裁：联

后辙难忘，因众僧徒淫秽昭彰，欲火竟焚三宝殿；前车可鉴，愿各妇女恪遵诰诫，情根休种五丛林。
嘲庄存与、鞠恺联
作者：待考
朝代：清
体裁：联

庄梦未知何日醒；鞠花从此不须开。
嘲应宝时联
作者：待考
朝代：清
体裁：联

也爱赌，也爱嫖，一跃龙门，翻转面皮谈道学；不知县，不知府，七临虎阜，全凭手脚署藩司。
嘲张之洞联
作者：待考
朝代：清
体裁：联

优游武汉青春贱；冠盖京华白眼多。
嘲张之洞联
作者：待考
朝代：清
体裁：联

借公债以弥私亏，人人恨入骨髓；引旧学而办新政，事事袭其皮毛。
嘲张之洞联
作者：待考
朝代：清
体裁：联

号令不时，起居无节；语言无味，面目可憎。
嘲张佩纶联
作者：待考
朝代：清
体裁：联

前后判若两人，南洋何骄，北洋何谄；督抚平分半子，朱氏无婿，张氏无儿。
嘲彭传胪联
作者：待考
朝代：清
体裁：联

绅旁从申，五经无双许祭酒；鞋铺有子，二甲第一彭传胪。
嘲徐之棨联
作者：待考
朝代：清
体裁：联

骗湖贩，欺豫商，苛钱店，虐盐行，弥补饱贪狼，教他断子绝孙，方信青天还有眼；侵学款，败公益，假工厂，废恤局，搜罗穷社鼠，任你吸髓敲骨，最怜引地已无皮。
嘲徐琪联
作者：待考
朝代：清
体裁：联

尔小子整整齐齐，或束带，或抹粉，或涂脂，三千人巧作嫦娥，好似西施同进越；这老瞎颠颠倒倒，不论文，不通情，不达理，十八省几多学士，如何东粤独来徐。
嘲徐琪联
作者：待考
朝代：清
体裁：联

有成德者，有达材者，姑舍是；巧笑倩兮，美目盼兮，故进之。
嘲德寿李勉林联
作者：待考
朝代：清
体裁：联

刚日读经，柔日读史；无酒学佛，有酒学仙。
嘲德沈二主考联
作者：待考
朝代：清
体裁：联

德定圃人旁呆立；沈云初衣里藏刀。
嘲德馨联
作者：待考
朝代：清
体裁：联

以酒为缘，以色为缘，十二时买笑追欢，永夕永朝酣大梦；诚心看戏，诚意听戏，四九旦登场夺锦，双麟双凤共销魂。
嘲志锐联
作者：待考
朝代：清
体裁：联

可怜光彩生门户；未有涓埃答圣朝。
嘲戊戌变法党人联
作者：待考
朝代：清
体裁：联

孳孳为利，迟迟吾行，维新党招引奸邪，滥保匪人，抚台父子，学台父子；陈陈相因，徐徐云尔，不孝等罪孽深重，祸延显考，兵部侍郎，礼部侍郎。
嘲挽蜀人某联
作者：待考
朝代：清
体裁：联

门面有税，膏捐有税，烟酒糖有税，画策无遗，求也可使治赋；左右曰贤，国人曰贤，诸大夫曰贤，盖棺论定，今之所谓良臣。
嘲捐局联
作者：待考
朝代：清
体裁：联

发售各项功名，九品起码；检选道地顶子，五色俱全。
嘲捐班联
作者：待考
朝代：清
体裁：联

什么大人，同是一张皮纸；可怜卑职，只少几两纹银。
嘲教习联
作者：待考
朝代：清
体裁：联

一头钻进门，一边滚出去；两脚踏住地，两眼望住天。
嘲教习联
作者：待考
朝代：清
体裁：联

孔子为同冠，可怜法政学堂，偏讲二千年前故事；季氏伐颛叟，似此商科教习，不如三家村里先生。
嘲教官联
作者：待考
朝代：清
体裁：联

耀武扬威，隔窗子怒门斗两眼；穷奢极欲，提篮儿买豆腐半斤。
嘲文士大会嘉兴联
作者：待考
朝代：清
体裁：联

鼎湖莫挽龙髯日；鸳水争持牛耳时。
嘲文庆、胡林翼联
作者：待考
朝代：清
体裁：联

伊于胡底；何以文为。
嘲时事联
作者：待考
朝代：清
体裁：联

为小相，予欲无言，则将焉用彼相；有世臣，是可忍也，今之所谓良臣。
嘲李、饶联
作者：待考
朝代：清
体裁：联

李中堂活是木头，枯一半，槁一半，子惠空悬，欲教作柱终无主；饶观察好大食肠，饥也要，饱也要，尧天安在，纵然辞馆已丢官。
嘲李元度联
作者：待考
朝代：清
体裁：联

士不忘丧其元；公胡为改其度。
嘲李申甫联
作者：待考
朝代：清
体裁：联

螬食尚留井上果；鸮声啼杀墓门花。
嘲李陈二主考联
作者：待考
朝代：清
体裁：联

李仲约无非约略；陈伯商大可商量。
嘲李鸿章翁同和联
作者：待考
朝代：清
体裁：联

相国合肥天下瘦；尚书常熟世间荒。
嘲李鸿章联
作者：待考
朝代：清
体裁：联

杨三已死无苏丑；李二先生是汉奸。
嘲杨士骧联
作者：待考
朝代：清
体裁：联

何谓文，戏文曲文，声出金石；乌乎敬，冰敬炭敬，用如泥沙。
嘲杨文鼎联
作者：待考
朝代：清
体裁：联

文告尽空言，尸位素餐，何曾念哀鸿四野；鼎爻占覆餗，及时行乐，还要叉麻雀八圈。
嘲某主事联
作者：待考
朝代：清
体裁：联

主事何堪为事主；人家切莫信家人。
嘲某主考联
作者：待考
朝代：清
体裁：联

尔多士论运不论文，碰；我老子用手不用眼，抽。
嘲某举人联
作者：待考
朝代：清
体裁：联

曾是以为孝，恶能廉；可欺以其方，奚其正。